Aryan Khan: এনসিবির সমন পেয়েও জেরার জন্য হাজির হলেন না আরিয়ান, কারণ জানলে অবাক হবেন! – BAARTA TODAY\nAryan Khan: এনসিবির সমন পেয়েও জেরার জন্য হাজির হলেন না আরিয়ান, কারণ জানলে অবাক হবেন!\nTagged: bangla.hindustantimes.com, এনসিবির সমন পেয়েও জেরার জন্য হাজির হলেন না আরিয়ান\nরবিবার জিজ্ঞাসাবাদের জন্য ডেকে পাঠানো হয়েছিল আরিয়ান খানকে নারকোটিক্স কনট্রোল ব্যুরো (এনসিবি)র অফিসে! তবে, সে সমন পেলেও এদিন হাজির হননি শাহরুখ খান পুত্র। যার কারণ হিসেবে দেখিয়েছেন শারীরিক অসুস্থতা!\nএনসিবি-র এক কর্তা নিউজ এজেন্সি এএনআই-কে জানিয়েছে, ‘আজ কিছু প্রশ্ন করার জন্য আরিয়ান খানকে ডেকে পাঠানো হয়েছিল। কিন্তু সামান্য জ্বরের জন্য সে আজ এনসিবি অফিসে উপস্থিত হতে পারেনি।’ট্রেন্ডিং স্টোরিজ\nবর্তমানে প্রমোদতরীতে মাদক মামলায় জামিনে বাইরে আছেন আরিয়ান খান। ৩ অক্টোবর গ্রেফতার করা হয় তাঁকে। তারপর থেকে প্রথমে ৫ দিন এনসিবি হেফাজতে ও তারপর ২২ দিন ছিলেন আর্থার রোডের জেলে বিচারবিভাগীয় হেফাজতে। আরিয়ানের কাছ থেকে কোনও মাদক উদ্ধার না হলেও, তারওপর রয়েছে মাদক পাচারের অভিযোগ, হোয়াটসঅ্যাপ চ্যাটের উপর ভিত্তি করে।\n৮ অক্টোবর আর্থার রোড জেলে পাঠানো হয় আরিয়ানকে। তবে, ইতিমধ্যেই আরব সাগরের জল বহুদূর গড়িয়েছে। আরিয়ানের তদন্ত থেকে সরে দাঁড়িয়েছেন সমীর ওয়াংখেড়ে। তারওপর ঘুষ নেওয়ার অভিযোগ এনেছে আরিয়ান মামলার এক সাক্ষী।\nঅপরদিকে আরিয়ানকে ছাড়ানোর জন্য ঘুষ দেওয়ার অভিযোগ উঠেছে শাহরুখ খানের ম্যানেজার পূজা দাদলানির ওপরও। অপরদিকে সম্প্রতি মহারাষ্ট্রের মন্ত্রী নবাব মালিক দাবি করেছেন, ক্রুজ পার্টি পুরোটাই সাজানো ছিল। আসলে আরিয়ানকে অপহরণ করে টাকা আদায়ের উদ্দেশ্য ছিল। নবাব এই অপহরণের সাথে সমীর ওয়াংখেড়ে যুক্ত ছিলেন বলেও দাবি করেছেন।\nPrevious Post: করোনাবিধি মেনে আজ থেকে ফের সরকারি অফিসগুলিতে চালু হচ্ছে বায়োমেট্রিক হাজিরা\nNext Post: অরুণাচলে ঢুকে আসছে চিন, আপনার জাতীয়বাদ কোথায় গেল? কংগ্রেসের নিশানায় মোদী


বগুড়া-১ ও যশোর-৬ আসনে উপনির্বাচন ১৪ জুলাই - বাংলা৫২নিউজ\nবৃহস্পতিবার, ১৩ অগাস্ট ২০২০, ০৬:০৭ অপরাহ্ন\nবগুড়া-১ আসনের এমপি আব্দুল মান্নান এবং যশোর-৬ আসনের এমপি ইসমাত আরা সাদেকের মৃত্যুতে শূন্য দুই আসনে উপনির্বাচনের তারিখ নির্ধারণ করেছে নির্বাচন কমিশন (ইসি)। সাংবিধানিক বাধ্যবাধকতায় করোনা মহামারীর মধ্যেই শূন্য দুই আসনে আগামী ১৪ জুলাই ভোট হবে বলে জানিয়েছেন ইসির জ্যেষ্ঠ সচিব মো. আলমগীর।\nশনিবার (৪ জুলায়) বিকালে নির্বাচন কমিশন সভায় এই দুই আসনে উপনির্বাচনে আগামী ১৪ জুলা্ই ভোটগ্রহণের সিদ্ধান্ত হয়েছে বলে তিনি জানান।নির্বাচন ভবনে প্রধান নির্বাচন কমিশনার কে এম নূরুল হুদার সভাপতিত্বে এ সভায় চার নির্বাচন কমিশনার, জ্যেষ্ঠ সচিব উপস্থিত ছিলেন।\nএ বিষয়ে নির্বাচন কমিশনার মো. রফিকুল ইসলাম বলেন, শূন্য আসনে ১৮০ দিনের মধ্যে উপনির্বাচনের সাংবিধানিক বাধ্যবাধকতা রয়েছে। এরই পরিপ্রেক্ষিতে করোনা দূর্যোগের মধ্যেই বগুড়া-১ ও যশোর-৬ আসনের উপনির্বাচনের বিষয়ে কমিশনকে সিদ্ধান্ত নিতে হয়েছে। ১৪ জুলাই আটকে থাকা এ দুটি উপনির্বাচন হবে বলে নির্বাচন কমিশনের মিটিংয়ে সিদ্ধান্ত হয়েছে। এক্ষেত্রে সব ধরনের স্বাস্থ্য বিধি ও সম্ভাব্য সতর্কতা বজায় রেখে ভোট অনুষ্ঠিত হবে।\nপ্রসঙ্গত, গত ১৮ জানুয়ারি সংসদ সদস্য আব্দুল মান্নানের মৃত্যুতে বগুড়া-১ এবং ২১ জানুয়ারি ইসমাত আরা সাদেকের মৃত্যুতে যশোর-৬ আসন ফাঁকা হয়। গত ২৯ মার্চ এই দুটি উপনির্বাচন হওয়ার কথা ছিল। করোনাভাইরাস সঙ্কটের কারণে ভোটের সপ্তাহখানেক আগে স্থগিত করা হয় নির্বাচন। একইসঙ্গে বন্ধ রাখা হয় চট্টগ্রাম সিটি করপোরেশন নির্বাচনও। সংসদীয় আসন শূন্য হওয়ার পরবর্তী ৯০ দিন এবং দৈব-দুর্বিপাকের কারণে সম্ভব না হলে আরও ৯০ দিন- সব মিলিয়ে ১৮০ দিনের মধ্যে ভোট করার বাধ্যবাধকতা রয়েছে। সংবিধানে নির্বাচনী আইনের এই ধারা মেনেই দুই আসনের ভোটের তারিখ ঘোষণা করলো ইসি।\nPrevious : ঈদের আগে পর্যায়ক্রমে ছুটি দেয়ার আহ্বান\nNext : দেশজুড়ে ব্রডব্যান্ড ইন্টারনেট বন্ধের হুমকি\n107Days 14Hours 48Minutes 34Seconds


তুমি মহারাজ সাধু হলে আজ... | বিশ্ব | DW | 19.07.2019\nগত কয়েকদিনের পত্রিকার শিরোনামগুলোতে চোখ বুলালেই ঠাহর মেলে, পরিস্থিতি কোন দিকে যাচ্ছে...‘দ্বিতীয় পরীক্ষাতেও দুধে অ্যান্টিবায়োটিক: অধ্যাপক আ ব ম ফারুক', ‘আ ব ম ফারুকের বিরুদ্ধে ব্যবস্থা নিচ্ছে মন্ত্রণালয়, ‘দুধের মান পরীক্ষা: বিপন্ন বোধ করছেন অধ্যাপক ফারুক', ‘অধ্যাপক ফারুকের বিরুদ্ধে আজই ব্যবস্থা নেওয়া হচ্ছে'!, ‘৬৬ শিক্ষকের বিবৃতি: অধ্যাপক ফারুকের বিরুদ্ধে আক্রমণাত্মক বক্তব্য অগ্রহণযোগ্য'৷ এমনি সব শিরোনামের পাশাপাশি গত কয়েক দিনে নেটিজেনরাও সরব আধ্যাপক ফারুকের ইস্যুতে৷\nঘটনার সূত্রপাত বাজারে বিক্রি হওয়া পাস্তুরিত তরল দুধ নিয়ে একটি গবেষণার ফল প্রকাশের পর৷ ঢাকা বিশ্ববিদ্যালয়ের বায়োমেডিকেল রিসার্চ সেন্টারের সাবেক পরিচালক ও ওষুধ প্রযুক্তি বিভাগের অধ্যাপক আ ব ম ফারুকের নেতৃত্বে বাজার থেকে সাতটি ব্র্যান্ডের দুধের নমুনা সংগ্রহ করে ল্যাবরেটরিতে দুই দফা পরীক্ষা করে অ্যান্টিবায়োটিক ও ডিটারজেন্টের উপস্থিতির প্রমাণ মেলে৷ এসব গবেষণার ফল প্রকাশ করার পর বিপাকে পড়েছেন অধ্যাপক ফারুক ও তাঁর সহযোগী গবেষকরা৷ তাঁদের বিরুদ্ধে ‘ব্যবস্থা' নেওয়ার হুমকি দিয়ে বসলেন সরকারের সরকারের মৎস্য ও প্রাণিসম্পদ বিভাগের অতিরিক্ত সচিব৷\nঅধ্যাপক ফারুকের বিরুদ্ধে ‘ব্যবস্থা' নেয়ার কথা বলা হলেও এখন পর্যন্ত সরকারের কোনো মহল থেকেই আমরা শুনতে পাইনি, যে প্রতিষ্ঠানগুলো ভেজাল বা ক্ষতিকর দুধ বাজারজাত করছেন তাদের বিরুদ্ধে কী ব্যবস্থা নেয়া হবে (হাইকোর্ট অবশ্য নিরাপদ খাদ্য কর্তৃপক্ষকে এই প্রতিষ্ঠানগুলোর বিরুদ্ধে ‘কঠোর' হওয়ার নির্দেশ দিয়েছে)৷ এর আগে ডাকাসাইটে সব প্রতিষ্ঠানের ৫২টি নিত্যপ্রয়োজনীয় এবং খাদ্যপণ্যকে ভেজাল হিসেবে চিহ্নিত করা হয়৷ আদালতের নির্দেশে বাজার থেকে এগুলো তুলে নেয়া হয়েছে৷ এতেই কী ভেজালকারী প্রতিষ্ঠানের শাস্তি নিশ্চিত করা হয়? দিনের পর দিন যারা বিজ্ঞাপনের নামে মিথ্যা প্রলোভন দেখিয়ে আমাদের ভেজাল পণ্য গিলিয়েছে তাদের অপরাধ কী শাস্তিযোগ্য নয়?\nএর উল্টো চিত্রটাই বরং দেখেছি আমরা৷ রোজার ঈদের আগে পাঞ্জাবির দাম বাড়িয়ে দেয়ায় আড়ংয়ের বিরুদ্ধে ব্যবস্থা নেয়া সরকারি কর্মকর্তাকে রাতারাতি বদলি করা হয়েছিলো৷ অবশ্য পরে খোদ প্রধানমন্ত্রীর হস্তক্ষেপে এই সিদ্ধান্ত রদ করা হয়৷\nএ প্রসঙ্গে প্রধানমন্ত্রী শেখ হাসিনা বলেছিলেন, রমজানে তিনি যখন দেশের বাইরে ছিলেন তখন বেশ কিছু বড় বড় জায়গায় একজন কর্মকর্তা হাত দিয়েছিলেন বলে ওই কর্মকর্তার বিরুদ্ধে হঠাৎ একটা ব্যবস্থা নেওয়া হয়৷ এটা তার (প্রধানমন্ত্রীর) কাছে মোটেও গ্রহণযোগ্য ছিল না৷\nতার বক্তব্য, ‘‘আমি আজকেও বলে দিচ্ছি, তাকে (ভোক্তা অধিকার সংরক্ষণ অধিদপ্তরের কর্মকর্তা মঞ্জুর মোহাম্মদ শাহরিয়ার) আবার ওই দায়িত্বেই দিতে হবে৷ খুব নামী দামি জায়গা, তাদের যে খারাপ কিছু হবে না বা থাকবে না, যারা ওগুলোর মালিক তারা তো সেই গ্যারান্টি দিতে পারবেন না৷’’\nশেখ হাসিনা সেদিন ভেজাল বা দুর্নীতির প্রসঙ্গে তার অবস্থান পরিষ্কার করে বলেন, সাধারণ ছোটখাট প্রতিষ্ঠান হলে ধরা যাবে আর বড় অর্থশালী হলে তাদের ধরা যাবে না, এটা হয় না৷ অপরাধী অপরাধীই৷\nজাতীয় সংসদে দাঁড়িয়ে সেদিন তিনি আরেকটি মারাত্মক কথাও বলেছিলেন, ‘‘দুর্নীতি দমন বা খাদ্য নিরাপত্তা এমন এমন বড় বড় জায়গা আছে, যেখানে হাত দিলে মনে হয় যেন হাতটা পুড়ে যাচ্ছে৷ আর যারা এ কাজটি করতে যান, তারাই অপরাধী হয়ে যান৷’’\nপ্রধানমন্ত্রীর শেষ বক্তব্যটি যদি আমরা একটু খেয়াল করে দেখি, তাহলে অধ্যাপক ফারুকের ক্ষেত্রেও একই ঘটনার পুনরাবৃত্তি দেখা যায় না? এ ক্ষেত্রেওকি আমলাতন্ত্রের ক্ষমতার আগুনে অধ্যাপক ফারুকের মতো গবেষকরা পুড়ছেন না? ভেজালের মতো অপরাধ ধরতে গিয়ে তিনি নিজেই অপরাধী বনে যাচ্ছেন না? নয়তো তার বিরুদ্ধে কেন ‘ব্যবস্থা' নেয়ার হুঙ্কার?\nএখন প্রশ্ন হচ্ছে, সবকিছুতেই যদি শেষ পর্যন্ত প্রধানমন্ত্রীকেই নজর দিতে হয়, তাহলে তাহলে জনস্বার্থে গবেষণা পরিচালনাকারী গবেষক, আমজনতা বা ভোক্তাদের রক্ষা করবে কে? সবকিছুতেই প্রধানমন্ত্রীই শেষ ভরসা? যারা আমাদের ঠকাচ্ছে, ভেজাল খাদ্য সরবরাহ করছে তারা থেকে যাবে ধরাছোঁয়ার বাইরে আর হুমকির শিকার হবেন গবেষকরা?\nবাংলাদেশ খাদ্যে স্বয়ংসম্পূর্ণতা অর্জন করেছে৷ স্বাধীনতার পর থেকে জনসংখ্যা বেড়েছে, কমেছে কৃষি জমির পরিমাণ৷ কিন্তু আমাদের গবেষকরা মেধা খাটিয়ে এবং নিরন্তর পরিশ্রম করে উদ্ভাবন করেছেন উচ্চ ফলনশীল জাতের কৃষি পণ্য৷ পাশাপাশি কৃষিতে এনেছেন যুগোপযোগী আধুনিকায়ন৷ তবে খাদ্যে স্বয়ংসম্পূর্ণতা অর্জনের কৃতিত্বের সিংহভাগ আমাদের কৃষকদের প্রাপ্য৷ তাদের কঠোর শ্রম ছাড়া এটি সম্ভব হতো না। সর্বোপরি সরকারের কৃষিবান্ধব নানা পলিসি এই অসম যুদ্ধে আমাদের জয়ী করেছে৷\nদেশের মানুষের সম্মিলিত এই অর্জন এখন গুটিকয় মুনাফালোভীর হাতে জিম্মি হয়ে পড়েছে৷ খাদ্যের নিরাপত্তার পুরো বিষয়টিই অর্থহীন হয়ে পড়ে, যদি নিরাপদ খাদ্য নিশ্চিত না করা যায়৷ সমৃদ্ধির পথে এগিয়ে যাওয়া বাংলাদেশের এই অর্জন যেন কোনোভাবেই অসৎ মুনাফালোভীদের খপ্পরে পড়ে অর্থহীন হয়ে না যায় সেদিকে আমাদের নীতিনির্ধারকেরা নজর দেবেন আশা করি৷\nপাঁচটি প্রতিষ্ঠানের দুধ দ্বিতীয় দফা পরীক্ষা করেও অ্যান্টিবায়োটিক পেয়েছে ঢাকা বিশ্ববিদ্যালয়ের বায়োমেডিক্যাল রিচার্স সেন্টার৷ এবার অবস্থা আরো খারাপ। (13.07.2019)\nবাংলাদেশ ভেজাল ও অস্বাস্থ্যকর খাদ্যদ্রব্যে সয়লাব৷ নামি প্রতিষ্ঠান থেকে শুরু করে ক্ষুদ্র খাবার দোকানও এর থেকে মুক্ত নয়৷ খাবারে ভেজালের কিছু চিত্র দেখে নিন ছবিঘরে৷ (19.07.2019)\nকি-ওয়ার্ডস খাদ্যে ভেজাল, দুধ, দুধে অ্যান্টিবায়োটিক, আ ব ম ফারুক, শেখ হাসিনা, সংসদ, শঙ্কা


এফআর টাওয়ার ট্র্যাজেডির এক মাস আজ – চ্যানেল আই অনলাইন\n- আরেফিন তানজীব 28 April, 2019 08:05\nরাজধানীর অভিজাত এলাকা বনানীর কামাল আতাতুর্ক এভিনিউয়ের এফআর (ফারুক রূপায়ন) টাওয়ারে অগ্নিকাণ্ডের ঘটনার এক মাস পূর্ণ হলো আজ।\nচকবাজারের চুড়িহাট্টায় ভয়াবহ অগ্নিকাণ্ডের এক মাসেরও কম সময়ের মধ্যে অভিজাত এলাকা বনানীর ওই ভবনে গত ২৮ মার্চ দুপুরে এফআর টাওয়ারে অগ্নিকাণ্ডের ঘটনা ঘটে। এ ঘটনায় ২৭ জনের মৃত্যু হয়।\nবনানীর এফ আর টাওয়ারে বৈদ্যুতিক শর্ট সার্কিট থেকে আগুনের সূত্রপাত হয়েছিল আর অষ্টম তলা থেকে আগুন ছড়িয়েছিল বলে প্রতিবেদন দিয়েছে স্বরাষ্ট্র মন্ত্রণালয়ের সুরক্ষা সেবা বিভাগ।\nএ কমিটির প্রধান স্বরাষ্ট্র মন্ত্রণালয়ের সুরক্ষা সেবা বিভাগের অতিরিক্ত সচিব তরুণ কান্তি শিকদার বলেন, সেখানে আগুন লাগার কারণ শর্ট সার্কিট। আমাদের ধারণা, ওই ভবনের অষ্টম তলা থেকে আগুনের সূত্রপাত হয়েছিল। এ বিষয়ে আমরা রিপোর্ট দিয়ে দিয়েছি।\nগত ২১ এপ্রিল তারা সচিবের কাছে প্রতিবেদন জমা দিয়েছেন। স্বরাষ্ট্রমন্ত্রী আসাদুজ্জামান খান কামাল বিদেশ সফর শেষে ফিরলে ওই প্রতিবেদন প্রকাশ করা হবে।\nফায়ার সার্ভিসের রিপোর্ট প্রায় চূড়ান্ত\nএফআর টাওয়ারের অগ্নিকাণ্ডের ঘটনায় আলাদা তদন্ত কমিটি করেছিল ফায়ার সার্ভিস ও সিভিল ডিফেন্স অধিদপ্তর। কমিটির নেতৃত্বে থাকা অধিদপ্তরের উপপরিচালক দেবাশীষ বর্ধন চ্যানেল আই অনলাইনকে বলেন, আমাদের রিপোর্ট ‘মোটামুটি চূড়ান্ত’। আগামী সপ্তাহে ফায়ার সার্ভিস ও সিভিল ডিফেন্স অধিদপ্তরের ডিজির কাছে রিপোর্ট দাখিল করব। সেখানে অগ্নিকাণ্ডের কারণের পাশাপাশি কিছু সুপারিশও থাকবে।\nজমির মালিক ফারুককে জেলগেটে জিজ্ঞাসাবাদ করবে দুদক\nআদালত বনানীর এফআর টাওয়ারের জমির মালিক এসএমএইচআই ফারুককে জিজ্ঞাসাবাদের অনুমতি দিয়েছেন।\nদুদকের উপপরিচালক আবুবকর সিদ্দিক জেলগেটে ফারুককে জিজ্ঞাসাবাদ করবেন।\nএফআর টাওয়ার নির্মাণে অনিয়ম ও দুর্নীতির অভিযোগে জিজ্ঞাসাবাদের তালিকায় আরও রয়েছেন রাজধানী উন্নয়ক কর্তৃপক্ষের (রাজউক) সহকারী পরিচালক নাসির উদ্দিন শরিফ।\nএর আগে গত ৩০ মার্চ রাতে এফআর টাওয়ারের বর্ধিত অংশের মালিক তাসভির উল ইসলাম (৬৬) ও ভবনের জমির মালিক প্রকৌশলী এসএমএইচআই ফারুক গ্রেপ্তার হন।\nঅত্যাধুনিক অগ্নি নির্বাপক যন্ত্র ক্রয়ের জন্য বড় বাজেট প্রয়োজন\nদেশে অত্যাধুনিক অগ্নি নির্বাপক যন্ত্র ক্রয়ের জন্য বড় বাজেট প্রয়োজন বলে মনে করেন করে দুর্যোগ ব্যবস্থাপনা ও ত্রাণ প্রতিমন্ত্রী।\n১৬ এপ্রিল সচিবালয়ে তিনি বলেন, ফায়ার সার্ভিস এবং সিভিল ডিফেন্সের উপকরণের অভাব রয়েছে। আমরা প্রথমে এক হাজার কোটি টাকার অগ্নি নির্বাপক যন্ত্র ক্রয় করতে চেয়েছিলাম। কিন্তু পুরান ঢাকার চুড়িহাট্টা এবং বনানীর এফআর টাওয়ারে আগুনের ঘটনার পরে আমরা দেখছি এই বাজেটে হবে না। কারণ অগ্নি নির্বাপক ব্যবস্থা নিশ্চিত করতে ভারি যন্ত্রপাতি প্রয়োজন হয়। বিশ্বে যে পরিমাণ অগ্নি নির্বাপক যন্ত্রপাতি আবিষ্কার হয়েছে, সেগুলো ক্রয় করতে গেলে আরও বড় বাজেটের প্রয়োজন।\nএজন্য প্রধানমন্ত্রীর সভাপতিত্বে জাতীয় দুর্যোগ ব্যবস্থাপনা পরিষদের পরবর্তী বৈঠকে বাজেট বাড়ানোর প্রস্তাব পেশ করা হবে বলেও জানান তিনি।\nনিজেকে উৎসর্গ করলেন ফায়ারম্যান সোহেল রানা\nএফআর টাওয়ারে আগুন লাগার পর উদ্ধার অভিযানে যোগ দিয়েছিলেন ফায়ার সার্ভিসের ফায়ারম্যান সোহেল রানা। ২৩ তলা ওই ভবনে আটকা পড়া মানুষদের ল্যাডারের মাধ্যমে নামাতে গিয়ে ল্যাডারের ভেতরে সোহেলের একটি পা ঢুকে যায়। এ ছাড়া তার শরীরের সেফটি বেল্টটি ল্যাডারে আটকে পেটে প্রচণ্ড চাপ লাগে। এরপর থেকেই সংজ্ঞাহীন ছিল সোহেল।\nসে কারণে সিএমএইচের চিকিৎসকদের পরামর্শে গত শুক্রবার রানাকে পাঠানো হয় সিঙ্গাপুর। ।\nসিঙ্গাপুরের একটি হাসপাতালে ১১ এপ্রিল চিকিৎসাধীন অবস্থায় তিনি মারা যান।\nবিএনপি নেতা তাসভিরের জামিন\nএফআর টাওয়ারে অগ্নিকাণ্ডের ঘটনায় দায়ের করা মামলায় ভবনের বর্ধিত অংশের মালিক তাসভির উল ইসলামের জামিন আবেদন মঞ্জুর করেছেন আদালত।\n১১ এপ্রিল শুনানি শেষে ঢাকা মহানগর হাকিম মো. তোফাজ্জল হোসেন ১০ হাজার টাকা মুচলেকায় তার স্থায়ী জামিন মঞ্জুর করেন।এর আগে সাতদিনের রিমান্ড শেষে ৮ এপ্রিল তাকে ঢাকা মহানগর হাকিম আদালতে হাজির করে পুলিশ।\nরিমান্ড শেষে তাসভিরুল ও ফারুক কারাগারে\n৮ এপ্রিল এফআর টাওয়ারে অগ্নিকাণ্ডের মামলায় টাওয়ারের বর্ধিত অংশের মালিক বিএনপি নেতা তাসভিরুল ইসলাম ও জমির মালিক প্রকৌশলী এসএমএইচআই ফারুককে কারাগারে পাঠানোর আদেশ দিয়েছেন আদালত।\nমামলার এজাহারে বলা হয়, ভবনের জমির মালিক প্রকৌশলী এসএমএইচআই ফারুক, টাওয়ারের বর্ধিত অংশের মালিক তাসভিরুল ইসলাম, রূপায়ন গ্রুপের চেয়ারম্যান লিয়াকত আলী খান ওরফে মুকুল এবং টাওয়ারের ব্যবস্থাপনা কমিটির সদস্যরা অসৎ উদ্দেশ্যে আর্থিক সুবিধা পাওয়ার লোভে নির্মাণ বিধিমালা লঙ্ঘন করেন।\nএ ছাড়া লোকজনের জানমালের নিরাপত্তার বিষয় লক্ষ্য না রেখে শুধু নিজেদের স্বার্থ চরিতার্থ করার মানসিকতায় চরম অবহেলা ও তাচ্ছিল্যপূর্ণ কার্যকলাপের ফলে এফআর টাওয়ারে ভয়াবহ অগ্নিকাণ্ড সংঘটিত হয়।\nএজাহারে আরও বলা হয়, ১৯৯৬ সালের এফআর টাওয়ারের নকশা অনুমোদন দেয়া হয়। অনুমোদিত নকশা ভবনের উচ্চতা ১৮ তলা, যদিও নির্মাণ করা হয়েছে ২৩ তলা। পরবর্তী সময়ে ২০০৫ সালে এফআর টাওয়ারের মালিকপক্ষ রাজউকের কাছে আরেকটি নকশা জমা দেয়। ১৯৯৬ সালে মূল যে নকশা রাজউক অনুমোদন দিয়েছিল তার সঙ্গে নির্মিত ভবনটির অনেক বিচ্যুতি রয়েছে।\nরাজউককে দুদকের চিঠি\nএফআর টাওয়ার নির্মাণসংক্রান্ত যাবতীয় তথ্য চেয়ে রাজউক, ফায়ার সার্ভিস, ওয়াসাসহ বিভিন্ন প্রতিষ্ঠানে চিঠি পাঠিয়েছে দুর্নীতি দমন কমিশন (দুদক)।\nগত ৩ এপ্রিল এফআর টাওয়ার নির্মাণে অনিয়ম-দুর্নীতি খতিয়ে দেখতে অনুসন্ধান শুরু করে দুদক। দুদক প্রধান কার্যালয়ের উপপরিচালক আবু বকর সিদ্দিককে এ বিষয়ে অনুসন্ধানের দায়িত্ব দেয়া হয়।\nএফআর টাওয়ার ১৮তলার অনুমতি নিয়ে ২৩তলা করা হয়েছে বলে অভিযোগ করে আগুন লাগার পর। এর পেছনে দায়ী যারা তাদের খুঁজে বের করবেন দুদকের অনুসন্ধানকারী কর্মকর্তা।\nমূল নকশায় মিল ছিল না\nমালিকপক্ষ যে নকশা দেখিয়ে ভবন নির্মাণের আবেদন করেছিল, ভবন নির্মাণের সময় দেওয়া নকশার সঙ্গে তার ‘মিল খুঁজে পায়নি’ রাউজক।\nরাজউক জানায়, ১৯৮৭ সালের রাজধানী উন্নয়ন কর্তৃপক্ষ (সংশোধিত) আইন অনুযায়ী ১৯৯৬ সালে ভবন নির্মাণের আবেদন জানিয়ে নকশা জমা দিয়েছিল এফআর টাওয়ারের মালিকপক্ষ। পরে ২০০৫ সালে যখন ভবনটি নির্মাণ করা হয়, তখন আরও একটি নকশা জমা দিতে হয় রাজউকে।\nমালিকপক্ষের দেওয়া সেই নকশার সঙ্গে মূল নকশার মিল খুঁজে পাওয়া যায়নি জানিয়ে রাজউকের চেয়ারম্যান আবদুর রহমান বলেন, ১৮ তলা পর্যন্ত ড্রয়িং আছে, সেটা আমাদের ফাইলের সাথে মিল খুঁজে পেয়েছি। ২৩ তলার ওরা একটা নকশা দেখিয়েছে, অনুমোদন দেখিয়েছে, সেটা আমার ফাইলের সাথে কোনো মিল দেখি না।\nছিল না অগ্নিনির্বাপনের নিজস্ব কোনো ব্যবস্থা\nফায়ার সার্ভিসের মহাপরিচালক ব্রিগেডিয়ার জেনারেল মো. সাজ্জাদ হোসাইন অগ্নিকাণ্ডস্থলে সাংবাদিকদের বলেন, আমি ভেতরে গিয়েছিলাম; দেখেছি কিছু যন্ত্রপাতি ছিল, কিন্তু সেগুলো ব্যবহার উপযোগী ছিল না।\nঅগ্নিকাণ্ডস্থলে গিয়ে দেখে আসার পর ঢাকা উত্তরের মেয়র আতিকুল ইসলাম বলেন, ‘বিল্ডিং কোড’ মেনে ভবনটি বানানো হয়নি। বিল্ডিং কোড মেনে বানানো হলে তাদের ফায়ার ফাইটিং ব্যবস্থা পুরোটা থাকত। তাদের ফায়ার হাইড্রেন্ট থাকত, তাতে পানি উপরের ফ্লোর পর্যন্ত কাভার করতে পারত।\nসুপারহিরো শিশু নাঈম\nবনানীতে এফআর টাওয়ারে অগ্নিকাণ্ডের দিনে লাখ জনতা যখন দর্শনার্থী হয়ে ছবি তোলা ও ভিডিও ধারণে ব্যস্ত ছিল শিশু নাঈম ইসলাম তখন আগুন নেভানোর কাজে ব্যবহৃত ফায়ার সার্ভিসের একটি পাইপের ছিদ্র অংশ দুই হাতে চেপে ধরে নিরন্তর চেষ্টা করে যাচ্ছিল যেন সবটুকু পানি আগুনের স্থলে গিয়ে পড়ে।\nনাঈমের এই ছবিটি সোশ্যাল মিডিয়া ফেসবুকের মাধ্যমে মুহূর্তের মধ্যে সারা বিশ্বে ছড়িয়ে পড়ে। সুপারহিরোতে পরিণত হয় নাঈম।\nগত ২৮ মার্চ দুপুর ১২টা ৫৫ মিনিটে ২৩ তলা বনানীর এফ আর টাওয়ারে অগ্নিকাণ্ডের ঘটনা ঘটে। প্রায় সাড়ে ছয় ঘণ্টা চেষ্টার পর সন্ধ্যা ৭টায় ফায়ার সার্ভিসের ২১টি ইউনিট আগুন নেভায়।\nএ ঘটনায় ৩০ মার্চ রাতে বনানী পুলিশ ফাঁড়ির ইনচার্জ এসআই মিল্টন দত্ত বাদী হয়ে মামলা (নম্বর ৩৭) করেন।\nএফ আর টাওয়ারে ভয়াবহ আগুনএফআর টাওয়ার\nশিরোপার রাতে মেসির দুই কীর্তি\nএফ আর টাওয়ারের অবৈধ অংশের অনুমোদন খতিয়ে দেখবে দুদক\nপ্রত্যক্ষদর্শী উৎসুক জনতার কাণ্ডজ্ঞান!


ফেনীতে ভার্চুয়াল আদালতে ১৬১ আসামির জামিন\nপ্রকাশিত: ১৮:২২ ৪ মে ২০২১ আপডেট: ১৮:২৩ ৪ মে ২০২১\nফেনী জেলা জজ আদালত\nফেনীর আদালতে চলমান লকডাউন পরিস্থিতিতে ভার্চুয়াল শুনানিতে ১৬১ আসামি জামিন লাভ করেছেন। ১৩ এপ্রিল থেকে শুরু ২৯ এপ্রিল পর্যন্ত ৩১৮ জন আসামির জামিন আবেদন শুনানি শেষে ২২০ জনের আবেদন নামঞ্জুর করে আদালত। ফেনী জেলা জজ আদালত, নারী ও শিশু নির্যাতন দমন ট্রাইব্যুনাল এবং জুডিশিয়াল ম্যাজিস্ট্রেট ভার্চুয়াল আদালতে এসব জামিন শুনানি সম্পন্ন হয়েছে।\nতবে আইনজীবীদের দাবি, যতদ্রুত সম্ভব স্বাস্থ্যবিধির বাধ্যবাধকতা আরোপ করে আদালতের কার্যক্রম স্বাভাবিক না করা হলে একদিকে মামলার জট বাঁধবে অন্যদিকে মানুষ ন্যায় বিচার বঞ্চিত হবে।\nআদালতের সংশ্লিষ্ট কয়েকটি সূত্রে জানা যায়, লকডাউন পরিস্থিতিতে ১৩ এপ্রিল থেকে দেশজুড়ে ভার্চুয়াল আদালতের কার্যক্রম শুরু হয়। শুধুমাত্র কারাগারে থাকা আসামীদের জরুরী জামিন শুনানি ছাড়া বাকী সব কার্যক্রম স্থগিত করে নির্দেশনা জারি করা হয়। সেই থেকে ফেনীতে অদ্যবধি ভার্চুয়াল আদালতের কার্যক্রম চলমান রয়েছে।\nজেলা ও দায়রা জর্জ ড. বেগম জেবুননেছার ভার্চুয়াল আদালতে এ সময়ের মধ্যে ১২৫ জন আসামীর জামিন শুনানী নিষ্পত্তি করা হয়। এদের মধ্যে ৫৩ জনের জামিন মঞ্জুর করে বাকী ৭২ আসামির আবেদন নামঞ্জুর করে আদালত।\nজেলা নারী নির্যাতন দমন ট্রাইব্যুনালের বিচারক মোহাম্মদ ওসমান হায়দার ১৩ এপ্রিল থেকে ২৯ এপ্রিল পর্যন্ত ৪০ জন আসামির জামিন শুনানি করে ১৪ জনের আবেদন মঞ্জুর ও ২৬ জনের নামঞ্জুর করেন। একইভাবে জুডিশিয়াল ম্যাজিস্ট্রেটদের কয়েকটি আদালতে উল্লেখিত সময়ে ২১৬ জনের জামিন শুনানি করা হয়। এদের মধ্যে ৯৪ জনের জামিন মঞ্জুর করে বাকী ১২২ জনের আবেদন নামঞ্জুর করা হয়েছে।\nমো. শাহ আলম নামের সোনাগাজী উপজেলার এক ব্যক্তি জানান, তিনি একটি হত্যা মামলার প্রধান সাক্ষী। লকডাউন শেষ হলেই তিনি প্রবাসে চলে যাবেন। হত্যা মামলাটিতে তার সাক্ষ্য না হলে বিচারপ্রার্থীরা ন্যায় বিচার বঞ্চিত হবেন। এপ্রিল মাসে সাক্ষ্যগ্রহনের তারিখ থাকায় সবাই আশা করেছিলো তার সাক্ষ্যটা প্রবাসে যাওয়ার আগেই হয়ে যাবে। কিন্তুু লকডাউনে ভার্চুয়াল আদালতে সাক্ষ্য গ্রহন বন্ধ রয়েছে। এমতাবস্থায় তিনি প্রবাসে চলে গেলে এ মামলার বিচারপ্রক্রিয়া আটকে যাবে। বিচারপ্রার্থীরা অন্তত ২ থেকে ৩ বছর ঘুরতে হবে। তার সাক্ষ্যছাড়া মামলার বাদী ন্যায় বিচার পাওয়ার কোনো সম্ভাবনা নেই।\nজেলা আইনজীবী সমিতির সভাপতি নুর হোসেন জানান, লকডাউনের পর থেকে আদালতে শুধুমাত্র কারাগারে থাকা আসামিদের জামিন শুনানি চলছে। অন্য সব কার্যক্রম বন্ধ রয়েছে। এতে করে একদিকে বিচারপ্রার্থীদের বিচার প্রক্রিয়ায় দীর্ঘসূত্রিতা তৈরি হচ্ছে অন্যদিকে মামলার জটও বাড়ছে। যদিও আদালতের সেবাগ্রহীতা থেকে শুরু করে সকলের স্বাস্থ্য সুরক্ষার জন্য সীমিত পরিসরে ভার্চুয়াল চালু হয়েছে। কিন্তু এর দীর্ঘসূত্রিতায় বিচারপ্রার্থী ও সংশ্লিষ্টদের নানাভাবে ভোগান্তিতে ফেলবে। তাই যতদ্রুত সম্ভব ভার্চুয়াল আদালত বন্ধ করে স্বাস্থ্যবিধি মেনে নিয়মিত আদালত চালুর দাবি জানান আইনজীবী সমিতির শীর্ষ এ নেতা।


Dec 16, 2017 / 12:11am\nভোরেই প্রধানমন্ত্রী চট্টগ্রামের আওয়ামী লীগের কান্ডারী মহিউদ্দিন চৌধুরীর মৃত্যুর সংবাদ পান। এই খবর তাঁকে আপ্লুত করে। টেলিফোনে শেখ হাসিনা কথা বলেন তাঁর ছেলের সঙ্গে। এরপর প্রধানমন্ত্রী মহিউদ্দিন চৌধুরীকে নিয়ে স্মৃতিচারণ করেন। মন্তব্য করেন, ‘চট্টগ্রাম একজন অভিভাবক হারাল।’ চট্টগ্রামে কয়েকদফা ফোন করে প্রধানমন্ত্রী তাঁর খোঁজ-খবর নেন। এরপর মন্তব্য করেন, ‘একে একে প্রবীণরা চলে যাচ্ছে। আমারও যাবার সময় হয়ে গেছে।’ তরুণদের হাতে নেতৃত্ব ছেড়ে দিয়ে শান্তিতে বিদায় নিতে চাই।’ ৭০ বছর বয়সী প্রধানমন্ত্রী এরপর আবেগ ধরে রাখতে পারেননি। তাঁর চোখ অশ্রুশিক্ত হয়ে ওঠে। প্রধানমন্ত্রী বলেন, ‘উনি মানুষের হৃদয়ে বেঁচে থাকবেন।’\n১৯৮১ সালের ১৭ মে এক ঝাঞ্ঝা বিক্ষুব্ধ পরিবেশে শেখ হাসিনা বাংলাদেশে ফিরে এসে আওয়ামী লীগের হাল ধরেন। এ সময় যাঁরা তাঁকে নি:শর্ত সমর্থন দিয়েছিলেন তাঁদের মধ্যে অন্যতম ছিলেন মহিউদ্দিন চৌধুরী। চট্টগ্রাম আওয়ামী লীগের মূল সমস্যা ছিল দুই চৌধুরীর দ্বন্দ্ব। মহিউদ্দিন চৌধুরী এবং আখতারুজ্জামান চৌধুরী ছিলেন চট্টগ্রাম আওয়ামী লীগের দুই স্তম্ভ। শেখ হাসিনা দুজনকে নিয়ে বহুবার বসেছেন, কথা বলেছেন। বিরোধ না মিটলেও তাঁরা সংকটকালে শেখ হাসিনার জন্য ঐক্য করেছেন। চট্রগ্রামে শেখ হাসিনার কঠিনতম সময় ছিল ১৯৮৮ সালের ২৪ জানুয়ারি। ওই দিন লালদিঘীতে জনসভায় যাবার সময় স্বৈরাচারী এরশাদের নির্দেশে পুলিশ কমিশনার রকিবুল হুদা শেখ হাসিনাকে হত্যার জন্য গুলী চালায়। দুজন নির্ভীক কর্মী ঝাঁপিয়ে পরে নিজের জীবন দিয়ে রক্ষা করে শেখ হাসিনাকে। ওই সময় চট্রগ্রামের আন্দোলনের প্রাণ পুরুষ ছিলেন মহিউদ্দিন চৌধুরী। উপস্থিত সবাইকে বলেছিলেন, ‘ আমরা মরি কোনো সমস্যা নাই, নেত্রীকে বাঁচিয়ে রাখতে হবে। শেখ হাসিনা বাঁচলে বাংলাদেশ বাঁচবে। শেখ হাসিনা বাঁচলে বঙ্গবন্ধুর স্বপ্ন বাঁচবে। তিনি না থাকলে আমরা জিরো।’ এ কথাটা তিনি বারবার বিভিন্ন সিনিয়র নেতাকে বলেছেন। ড. কামাল হোসেনের সঙ্গে মহিউদ্দিন চৌধুরীর ভালো সম্পর্ক ছিলো। মহিউদ্দিন চৌধুরীর প্রায় সব মামলাই লড়তেন ড. কামাল হোসেন। একদিন ড. কামাল হোসেনের চেম্বারে মহিউদ্দিন বললেন, ‘আপনি নেত্রীর সঙ্গে দেখা করেন। দেখা করলেই দেখবেন, তিনি সব ভূলে গেছেন। বঙ্গবন্ধুর মতই তাঁর হৃদয়। শেখ হাসিনার সঙ্গে দূরত্ব মানে বঙ্গবন্ধুর সঙ্গে দূরত্ব।’ ড. কামাল হোসেন কিছু বলেননি। অনেক সময় চট্টগ্রাম নিয়ে নেত্রীর সিদ্ধান্তে কষ্ট পেয়েছেন, কিন্তু নেত্রীর প্রতি আস্থা হারাননি। তার প্রিয় মন্তব্য ‘শেখ হাসিনা ছাড়া আঁরা কন?’ (আমরা কে?) আর শোনা যাবে না। শেখ হাসিনাও অগাধ বিশ্বাসে বলবেন না ‘আমি কিছু জানি না, চট্টগ্রামে আমি গণ্ডগোল দেখতে চাই না।’ আওয়ামী লীগের একটা খূঁটি যেন সরে গেলো। বিদায় মহিউদ্দিন চৌধুরী। সূত্র-বাংলা ইনসাইডার\nলাইফ সাপোর্টে মৎস্য ও প্রাণিসম্পদ মন্ত্রী


শিক্ষককে আটকে বিবস্ত্র নারীর সাথে ছবি তুলতে বাধ্য করল ২ কনস্টেবল!\nস্কুল শিক্ষককে রাস্তা থেকে ধরে নিয়ে এক নারীর সঙ্গে অশ্লীল ছবি তুলে ২০ লাখ টাকা দাবি করার অভিযোগে পুলিশের দুই কনস্টেবলকে জামালপুর পুলিশ লাইনে ক্লোজড করা হয়েছে।\nবৃহস্পতিবার (১০ জানুয়ারি) রাতে ঘটনাটি জনসম্মুখে প্রকাশ পায়। অভিযুক্তরা হলেন- কনস্টেবল মো. নকিব ও মো. আনোয়ার হোসেন।\nজানা যায়, গত মঙ্গলবার (৮ জানুয়ারি) রাতে এ ঘটনা ঘটে। অভিযোগকারী মো. নজির হোসেন জেলার মেলান্দহ উপজেলার চরপলিশা জাহানারা লতিফ উচ্চ বিদ্যালয়ের সহকারী শিক্ষক।\nভুক্তভোগি নজির হোসেন জানান, তিনি ঘটনার দিন সন্ধ্যা সাড়ে ৬টার দিকে শহরের সরদারপাড়া রাস্তা দিয়ে হেঁটে পশ্চিম নয়াপাড়ায় নিজ বাসার দিকে যাচ্ছিলেন। ডিবি পুলিশ পরিচয়ে দুই ব্যক্তি তাকে আটক করে শহরের সরদারপাড়ার এক বাসায় নিয়ে যায়। দু’জন ওই বাসার একটি কক্ষে তাঁকে আটক রেখে অপরিচিত একজন নারীর সঙ্গে বিবস্ত্র অবস্থায় মোবাইল ফোনে অশ্লীল ছবি তোলে এবং ওই ছবি দেখিয়ে ২০ লাখ টাকা দাবি করে। তারা প্রায় ৬ ঘণ্টা আটক রেখে তাঁকে হুমকি দিতে থাকে।\nতিনি জানান, এক পর্যায়ে ২ লাখ টাকা দিতে রাজি হয়ে নজির হোসেন রাত সাড়ে ১২টার দিকে বাসা থেকে বের হন এবং সঙ্গে সঙ্গে ফোনে ঘটনাটি স্বজনদের জানান। স্বজনরা শহরের পাঁচরাস্তার মোড়ে তাঁর সঙ্গে দেখা করতে যখন আসে, টাকার অপেক্ষায় থাকা দুই ব্যক্তি তা দূর থেকে অনুসরণ করছিল। স্বজনদের সংখ্যা বেশি দেখে দুই ব্যক্তি সটকে পড়ে।\nনজির হোসেন ঘটনাটি রাতেই তিনি মোবাইল ফোনে জামালপুর জেলা পরিষদের চেয়ারম্যান ফারুক আহাম্মেদ চৌধুরীকে জানান। ফারুক আহাম্মেদ চৌধুরী কয়েকজন আওয়ামী লীগ নেতা ও নজির হোসেনকে সঙ্গে নিয়ে রাত দেড়টার দিকে পুলিশ সুপারের কার্যালয়ের নিচতলায় ডিবি কার্যালয়ে যান। ডিবির ওসি মো. ছালেমুজ্জামান ও সদর থানার ওসি মো. নাছিমুল ইসলাম রাতেই কনস্টেবল নকিব ও আনোয়ার হোসেনকে শনাক্ত করতে সক্ষম হন।\nনকিব কিছুদিন আগে ডিবিতে ছিলেন। একটি অপরাধের ঘটনায় মাসখানেক আগে তাঁকে জামালপুর পুলিশ লাইনে বদলি করা হয়। আনোয়ার হোসেন জামালপুর পুলিশ কোর্টে কর্মরত আছেন। রাতেই নজির হোসেন দুই পুলিশসহ অজ্ঞাতপরিচয় এক নারীর বিরুদ্ধে লিখিত অভিযোগ করেন একং পুলিশ সুপারের নির্দেশে তাত্ক্ষণিক ওই দুই কনস্টেবলকে জামালপুর পুলিশ লাইনে ক্লোজড করা হয়।\nফারুক আহাম্মেদ চৌধুরী রাতে ডিবি কার্যালয়ে যাওয়ার সত্যতা স্বীকার করে জাগরণকে জানান, নিরীহ একজন শিক্ষককে হয়রানি করার কথা শুনে গিয়েছিলাম। আমি এ ঘটনার তদন্ত করে প্রয়োজনীয় আইনানুগ ব্যবস্থা নিতে বলে এসেছি।\nডিবির ওসি মো. ছালেমুজ্জামান জারণকে জানান, অভিযুক্তরা ডিবির কেউ না। নকিব পুলিশ লাইনে এবং আনোয়ার হোসেন জামালপুর কোর্ট পুলিশে কর্মরত আছে।\nজামালপুরের অতিরিক্ত পুলিশ সুপার মো. বাছির উদ্দিন বলেন, শিক্ষক নজির হোসেনের অভিযোগ পেয়েছি। প্রাথমিকভাবে ওই ২ কনস্টেবলকে শনাক্ত করে জামালপুর পুলিশ লাইনে ক্লোজড করা হয়েছে। তদন্ত করে এ ব্যাপারে প্রয়োজনীয় আইনগত ব্যবস্থা নেওয়া হবে।\nনারী চিকিৎসকের উদ্দেশ্যে অশ্লীল অঙ্গভঙ্গি, ভয়ভীতি প্রদর্শন\nদেশে পাইকারি হারে নারী নির্যাতন চালাচ্ছে ক্ষমতাসীন দলের লোকেরা: রিজভী\nপ্রধানমন্ত্রীর মাথায় ডিম ছোড়া সেই অস্ট্রেলিয়ান নারী গ্রেফতার\nসরকার বিএনপিকে নির্মূল করতে মরিয়া: ফখরুল


অক্টোবর 6, 2016 ফরেক্স ট্রেডিং করে আয় লেখক তোয়া গুহ 12915 দর্শকরা\n১১. অতীতের ভুল থেকে শিক্ষা না নেওয়া (Not leaming from past mistakes) স্লট মাস্ক (স্লট মাস্ক) একটি প্রযুক্তি যা ব্যাপকভাবে NEC দ্বারা ব্যবহৃত হয় "ক্রোম ক্লেয়ার" নামে। অনুশীলনে এই সমাধান উপরে নিরাপত্তা আস্থা আনতে পারেন বর্ণিত দুটি প্রযুক্তি সমন্বয়। এই ক্ষেত্রে, ফসফর উপাদান উল্লম্ব আঠালো কোষে অবস্থিত, এবং মাস্ক উল্লম্ব লাইন গঠিত হয়। আসলে, উল্লম্ব ফালাগুলি আঠালো কোষে বিভক্ত, যার মধ্যে তিনটি প্রাথমিক রঙের তিনটি ফসফর উপাদান রয়েছে। দুটি কোষের মধ্যে সর্বনিম্ন দূরত্ব স্লট পিচ বলা হয়। স্লট পিচ ছোট, মনিটর ইমেজ মানের উচ্চতর।\nএকটি উচ্চ এবং নিম্ন মোড় সঙ্গে গোড়ালি কাছাকাছি 8 এর চিত্র প্রয়োগ করুন। ওভার এক্সটেনশন - পাদদেশ সামনে এক্সটেনশন মালদ্বীপের ফলাফল দেখে ফেসবুকে একটা ছোট মন্তব্যে লিখেছিলাম, ‘এটা বিপর্যয়’। কিন্তু কীসের? মালদ্বীপের থেকে আমাদের জন্য খুবই গুরুত্বপূর্ণ কী শেখার আছে, তা বোঝার উদ্দেশ্যে সেখানকার রাজনৈতিক ঘটনাবলির এক নিরাপত্তা আস্থা আনতে পারেন সংক্ষিপ্ত বর্ণনা এখানে আনব।\nঘাড় গভীরতা, একটি নিয়ম হিসাবে, পার্থক্য বিদ্যমান, কিন্তু সবসময় না। TLS একটি ডিজিটাল শংসাপত্র প্রয়োজন (অন্তত সার্ভার পাশে)। সাধারণত এটি ইতিমধ্যে বিদ্যমান (স্বয়ংক্রিয়ভাবে জেনারেট), এটি উপলব্ধ আছে তা নিশ্চিত করুন, এটি কীভাবে ভাল করা যাক, এর পরে কথা বলা যাক। এটি প্রয়োজন যদিও, এটি কেবল ছিল, অন্যথায় এটি সংযোগ করা সম্ভব হবে না।\nসময় অঞ্চল অ্যাডজাস্ট করতে আপনার অবস্থান সেট করুন [গ্রামীণফোন] ১ জিবি নিরাপত্তা আস্থা আনতে পারেন ইন্টারনেট মাত্র ৯৪ টাকায়\nআপনি যদি লগইন করা না থাকেন, তাহলে বিজ্ঞাপন পোস্ট করার জন্য প্রথম পদক্ষেপ হিসেবে আপনাকে লগইন করতে হবে। Fibonacci ট্রেডিং জটিল নয়. কিভাবে আমরা ফরেক্স ট্রেডিং নিরাপত্তা আস্থা আনতে পারেন Fibonacci সংখ্যা ব্যবহার করতে পারেন? যে প্রশ্ন.\nএকটি বিকল্প পছন্দ পদ্ধতি হিসাবে পরীক্ষাটি এক বা একাধিক বিকল্প গ্রহণ করা হয়, এবং কি ঘটতে পারে তা নির্ধারণ করার জন্য অনুশীলনে পরীক্ষিত হয় তার উপর ভিত্তি করে। পরীক্ষা বিজ্ঞান ব্যাপকভাবে ব্যবহৃত হয়। এটা পরীক্ষা কৌশল উচ্চ খরচ বিবেচনা করা প্রয়োজন। নিরাপত্তা আস্থা আনতে পারেন অতএব, পরীক্ষাটি শুধুমাত্র পুঙ্খানুপুঙ্খ এবং গভীরতার পর্যালোচনা এবং বিশ্লেষণের পরে ব্যবহার করা যেতে পারে। ডুমুর। 11.8। যৌক্তিক উপাদান প্রতীক "এবং"।\nরোজস্ট্যাট নিয়মিত জনসংখ্যার জীবনযাত্রার মৌলিক পরামিতিগুলির একটি সিস্টেম বিকাশ করে এবং প্রকাশ করে, যা নিম্নোক্ত সূচকগুলি অন্তর্ভুক্ত করে। একটি ব্যাপক তাপমাত্রা পরিসীমা ক্ষেত্রে কেস এবং কর্মক্ষমতা টাইট, আপনি উভয় গৃহমধ্যে এবং বাইরে পাঠকদের ইনস্টল করার অনুমতি দেয়। সামনে প্যানেলে, পাঠকদের একটি তিনটি রঙের LED অপারেশন ইঙ্গিত এবং একটি বাজার পাঠক এর কর্ম সম্পর্কে ইনকামিং ব্যক্তি তথ্য। পাঠক এর শরীরের নকশা বিভিন্ন ইনস্টলেশন অপশন জন্য অনুমতি দেয়। পাঠক ইনস্টলেশন বিশেষ দক্ষতা প্রয়োজন হয় না।


অনস্ক্রিনে আবারও সাহসী ঋতুপর্ণা – বিজয় টিভি\nঅনস্ক্রিনে আবারও সাহসী ঋতুপর্ণা\nনারীদের কথা ছবিতে আসুক তিনি চান ৷ কিন্তু তিনি নিজে বা তাঁর কাজে নারীবাদী-এমন তকমা চান না ঋতুপর্ণা ৷ বললেন, ‘‘আমার ধারণা আমরা যে সমাজে বাস করি, সেখানে ছেলেদের পাশাপাশি মেয়েরাও সমান সমান জায়গা পাওয়া উচিত ৷ কেননা সমাজে মেয়েদের অবদান কিছু কম নয় ৷ সবরকমভাবেই কন্ট্রিবিউট করছে মেয়েরা ৷ আমি ফেমিনিজম বা এরকম কোনও কিছু বলছি না, কিন্তু হারমোনিয়াস কো-একজিসটেন্স যেন থাকে ৷’’\nবাংলা ছবিতে তিনি অদ্বিতীয়া। সাম্প্রতিক অতীতে নারীকেন্দ্রিক বাংলা সিনেমার মুখ যদি বলা হয় তবে তিনি প্রায় একক ৷ ছবির ব্যবসা যেমনই হোক না কেন, ছবিতে নারীদের নিজের কথা তুলে ধরা থেকে থেমে থাকেননি তিনি। আজ যখন বলিউড সোচ্চার তাঁদের নায়িকাদের সাফল্য নিয়ে, তখন অনেকদিন আগে থেকেই বাংলায় নায়িকা নির্ভর ছবি এবং নায়িকাদের জায়গাকে পাকা করতে সমান উদ্যমে কাজ করে চলেছেন তিনি ৷\nসুচিত্রা ভট্টাচার্যের উপন্যাস অবলম্বনে এই ছবির চিত্রনাট্য সাজিয়েছেন অগ্নিদেব। গল্প অনুযায়ী সোহিনী (ঋতুপর্ণা সেনগুপ্ত) এবং ভাস্কর (দেবশঙ্কর হালদার) দম্পতি। কিন্তু অসুখী দাম্পত্য ছেড়ে বেরিয়ে আসতে চান সোহিনী। সে সময় ভাস্করের ছোটবেলার বন্ধু অনুপম (কৌশিক সেন)-এর সঙ্গে ঘনিষ্ঠ হয়ে পড়েন তিনি। এর মধ্যেই ভাস্করের ব্রেন টিউমার ধরা পড়ে। কী হবে এর পর? কোন দিকে বাঁক নেবে গল্প? তাই নিয়েই এগোবে এ সিনেমা। প্রধান তিন চরিত্রে অভিনয় করেছেন ঋতুপর্ণা সেনগুপ্ত, দেবশঙ্কর হালদার এবং কৌশিক সেন।\nশুটিং প্রায় দু’বছর আগে শেষ হয়েছে। সব কিছু ঠিক থাকলে আগামী সপ্তাহে মুক্তি পেতে চলেছে ছবিটি।\nএকান্ত সময় কাটাচ্ছে ‘নিয়াঙ্কা’\nব্রাহ্মণবাড়িয়ায় তিতাস নদীর পুন:খনন কাজের উদ্বোধন


‘কাটার মাস্টার’ মুস্তাফিজই মূল অস্ত্র! ‘কাটার মাস্টার’ মুস্তাফিজই মূল অস্ত্র! – Metronews24\n‘কাটার মাস্টার’ মুস্তাফিজই মূল অস্ত্র!\nকরোনার ছোবল দিয়েছে বাংলাদেশ শিবিরে। কোনো ধরনের উপসর্গ না থাকার পরও করোনা পজিটিভ হয়েছেন জাতীয় দলের ওপেনার সাইফ হাসান ও ট্রেনার নিকোলাস লি বা নিক লি।\n১৪ আগস্ট দুবাইয়ে প্রথমবার করোনা টেস্ট করেছিলেন তিনি। পজিটিভ হয়েছিলেন সেবার। এরপর আইসোলেশনে চলে যান। ১০ দিন পর ২৩ আগস্ট দ্বিতীয়বার পরীক্ষা করেন। ফল আসে নেগেটিভ।\nতারপরও ঢাকায় আসার আগে মরু শহরে ২ সপ্তাহ আইসোলেশনে ছিলেন তিনি। এরপর পুরোপুরি সুস্থ হয়ে নিক লি ঢাকায় পা রাখেন সোমবার মধ্যরাতে। জাতীয় দলের ১৭ ক্রিকেটারের সঙ্গে পুনরায় কভিড-১৯ পরীক্ষা করেন।\nগতকাল জানা গেছে টাইগার ওপেনার সাইফের সঙ্গে তিনিও পজিটিভ। বিসিবি সিইও নিজামুদ্দিন চৌধুরী সুজন ২ জনের করোনা পজিটিভের বিষয়টি স্বীকার করেন, ‘সাইফ ও নিক লির করোনা পজিটিভ। এখন থেকে তারা সেলফ আইসোলেশনে থাকবেন।\n৩ দিন পর পুনরায় তাদের পরীক্ষা করা হবে। যদি নেগেটিভ হন দুজনে, তাহলে অনুশীলনে যোগ দিতে পারবেন।’ করোনাভাইরাসের জন্য পাঁচ দিন বন্ধ ছিল ক্রিকেটারদের অনুশীলন।\nস্বাস্থ্যবিধি মেনে, নিরাপদ দূরত্ব রেখে এবং ভিন্ন ভিন্ন সময়ে আজ ফের অনুশীলন শুরু করবেন ক্রিকেটাররা। দীর্ঘ আট মাস পর সিরিজ খেলতে নেমে শ্রীলঙ্কাকে ভড়কে দিতে ৭ পেসার নিয়ে ঢাকা ছাড়বে বাংলাদেশ। ‘কাটার মাস্টার’ মুস্তাফিজুর রহমানকে মূল অস্ত্র ধরেই ৩ পেসার দিয়ে একাদশ সাজানোর পরিকল্পনা করেছে টিম ম্যানেজমেন্ট।\n৩ টেস্ট সিরিজ খেলতে টাইগাররা ঢাকা ছাড়বেন ২৭ সেপ্টেম্বর। তার আগে আরও তিনবার করোনা পরীক্ষা করানো হবে ক্রিকেটারদের। ১৮ সেপ্টেম্বর দ্বিতীয়বার পরীক্ষা করানোর পর নেগেটিভ ক্রিকেটারদের সোনারগাঁও হোটেলে ওঠানো হবে।\n২০ সেপ্টেম্বর তৃতীয়বার পরীক্ষা করা হবে। সর্বশেষ পরীক্ষা করা হবে ২৭ সেপ্টেম্বর ঢাকা ছাড়ার আগে। এর আগে বিসিবির পরিকল্পনা ছিল ১৮ সেপ্টেম্বর করোনা পরীক্ষা করানোর।\nকিন্তু পরিকল্পনায় বদল এনে আগেই করানোর ব্যাখ্যায় সিইও বলেন, ‘আগে করানোর কারণ হচ্ছে, যদি কোনো ক্রিকেটারের করোনা পজিটিভ হয়, তাহলে সুস্থ হতে এখন সে সময় পাবে। কিন্তু শেষ মুহূর্তে পরীক্ষা করে পজিটিভ হলে সেটা হতো আত্মঘাতী। এমন বিবেচনায় আমরা আগে পরীক্ষা করিয়েছি।’\nমুস্তাফিজের আন্তর্জাতিক ক্যারিয়ার ৫ বছরের। এই সময়ে ৫৮ ওয়ানডে ও ৪১ টি-টোয়েন্টি খেললেও টেস্ট খেলেছেন মাত্র ১৩টি। সর্বশেষটি আবার গত বছরের মার্চে।\nআরও পড়ুনঃজন্মদিনে বয়সে ছোট জনপ্রিয় অভিনেতার সঙ্গে বাগদান সারলেন গুট্টা\nগত ১৮ মাসে বাংলাদেশ আফগনিস্তান, ভারত, জিম্বাবুয়ে, পাকিস্তানের বিপক্ষে টেস্ট খেলেছে। কিন্তু মুস্তাফিজের খেলা হয়নি। এবার শ্রীলঙ্কা সফরের পেস অ্যাটাকের মূল অস্ত্র হিসেবে টিম ম্যানেজমেন্ট ভাবছে মুস্তাফিজকে।\nনির্বাচক হাবিবুল বাশার সুমন তেমনই জানিয়েছেন, ‘অনেক দিন ধরে ক্রিকেট খেলছেন না ক্রিকেটাররা। তাই ফিটনেস নিয়ে কোনো সমস্যা থাকার কথা নয়। এমন ভাবনায় আমরা টেস্টে মুস্তাফিজকে চিন্তাভাবনা করছি।\nএটা সত্যি যে, দেশের সেরা পেসার মুস্তাফিজ। সিরিজে আমরা তাকে ঘিরেই পেস বিভাগ সাজানোর পরিকল্পনা করেছি।’ ইনজুরি প্রবণতার জন্য একমাত্র মুস্তাফিজকে শুধু সাদা বলে ও রঙিন পোশাকে খেলানোর কথা ভেবেছিল টিম ম্যানেজমেন্ট।\nআবারও উত্তপ্ত লাদাখ ,রড নিয়ে ভারতীয় সীমান্তের কাছে চীনা বাহিনী১০ বছর জেল হতে পারে সুশান্তের প্রেমিকা রিয়ার!


কিভাবে একটি ওয়েবসাইট তৈরি করে আয় করতে হয়? এবং টাকা কিভাবে তোলা যায়? – Techipe.Info | Trickbd.com – Know for sharing | Bangladeshi first mobile …\nHomepage / Uncategorized / কিভাবে একটি ওয়েবসাইট তৈরি করে আয় করতে হয়? এবং টাকা কিভাবে তোলা যায়?\nআসসালামুআলাইকুম ওয়ারাহমাতুল্লাহি ওয়াবারাকাতুহ। ওয়েবসাইট অনলাইনে টাকা ইনকাম করার অন্যতম একটি জনপ্রিয় পদ্ধতি। প্রায়ই যে কেউ চাইলে একটি ওয়েবসাইট তৈরি করে টাকা আয় করতে পারবে। কিভাবে একটি ওয়েবসাইট তৈরি করে আয় করতে হয়? এবং টাকা কিভাবে তোলা যায়? এই বিষয়বস্তুগুলো নিয়ে আমরা হয়তোবা সঠিক ধারণা অনেকেই রাখিনা!\nবিশেষ করে আমরা যারা ওয়েব সাইট নিয়ে কাজ করতে আগ্রহী, কিন্তু কিভাবে একটি ওয়েবসাইট তৈরি করে আয় করতে হয়? এবং টাকা কিভাবে তোলা যায়? এ বিষয়ে সঠিক ধারণা জানিনা এবং এ বিষয়ে সঠিক ধারণাটি জানতে চাই? তাদের জন্যই আমাদের আজকের এই আর্টিকেল! আজকের এই আর্টিকেলে আমরা, কিভাবে একটি ওয়েবসাইট তৈরি করে আয় করতে হয়? এবং টাকা কিভাবে তোলা যায়? এই পুরো বিষয় নিয়ে বিস্তারিত আলোচনা করব!\nকিভাবে একটি ওয়েবসাইট তৈরি করে আয় করতে হয়?\nকিভাবে একটি ওয়েবসাইট তৈরি করে আয় করতে হয়- অনলাইনে বর্তমান সময়ে একটি ওয়েবসাইট তৈরি করে খুব সহজে টাকা আয় করা সম্ভব। আপনি যদি অনলাইনে একটি ওয়েবসাইট তৈরি করে টাকা আয় করতে চান তাহলে, অবশ্যই প্রাথমিকভাবে আপনার ধারনা সঠিক নিয়মে থাকতে হবে, কিভাবে একটি ওয়েবসাইট তৈরি করে আয় করতে হয়?\nকিভাবে একটি ওয়েবসাইট তৈরি করে আয় করতে হয়ঃ একটি ওয়েবসাইট তৈরি করার জন্য সাধারণত, বর্তমান সময়ে সবচেয়ে জনপ্রিয় একটি প্লাটফর্ম হল ওয়াডপ্রেস। কিংবা ব্লগার যে কেউ চাইলে এই প্ল্যাটফর্মগুলোতে একটি ওয়েবসাইট তৈরি করতে পারবে। আপনি কিন্তু ইউটিউব এর ভিডিও দেখে দেখে, কিভাবে একটি ওয়েবসাইট তৈরি করে আয় করতে হয়?\nএ বিষয়ে পুরোপুরি ধারণা নিয়ে ইনকাম করতে পারবেন ওয়েবসাইটে। ওয়েবসাইট তৈরি করতে তেমন কিছু প্রয়োজন হয় না এমনকি কোন যোগ্যতাও লাগেনা। ডোমেইন হোস্টিং এবং থিম নিজে নিজে নিজের ওয়েবসাইট কাস্টমাইজ করা সম্ভব। এমনকি আপনি আপনার হাতে থাকা অ্যান্ড্রয়েড ফোন দিয়েও, কিভাবে একটি ওয়েবসাইট তৈরি করে আয় করতে হয়? এ বিষয়ে জেনে কাজ করতে পারবেন সহজে!\nকিভাবে একটি ওয়েবসাইট তৈরি করে আয় করতে হয়। যদিও বেশিরভাগ লোকই আমরা এই বিষয়বস্তু গুলো জানি। আর অন্যদিকে যারা এ বিষয়ে একেবারে কিছু জানেনা, আমরা কিন্তু উপরে বিস্তারিত কিভাবে একটি ওয়েবসাইট তৈরি করে আয় করতে হয়? এ বিষয়ে বিস্তারিত আলোচনা করেছি!\nএবং টাকা কিভাবে তোলা যায়? কিভাবে একটি ওয়েবসাইট তৈরি করে আয় করতে হয়? এবং টাকা কিভাবে তোলা যায়? এ বিষয়ে জানতে প্রথমত আপনাকে, কিভাবে একটি ওয়েবসাইট তৈরি করে আয় করতে হয় এটি জানতে হবে! আর আপনার যদি জানার আগ্রহ হয়ে থাকে, এবং টাকা কিভাবে তোলা যায় এ বিষয়টি নিয়ে, তাহলে চলুন এই বিষয়ে একটু বিস্তারিত জেনে নিই।\nটাকা কিভাবে তোলা যায়? একটি ওয়েবসাইট তৈরি করে?\nটাকা কিভাবে তোলা যায়- আপনার হয়তো এডসেন্স এই নামটি শুনে থাকতে পারেন। বেশিরভাগ লোক একটি ওয়েবসাইট থেকে টাকা ইনকাম করার জন্য এডসেন্স ব্যবহার করে। যদিও একটি ওয়েবসাইট থেকে অনেক ধরনের পদ্ধতি অবলম্বন করে টাকা ইনকাম করা যায়। অন্যদিকে আপনারা কিন্তু এই এডসেন্স থেকে অতি সহজে টাকা উত্তোলন করতে পারবেন। এখন আপনার মনে যদি প্রশ্ন আসে টাকা কিভাবে তোলা যায়? তাহলে এ বিষয়ে চলুন একটু বিস্তারিত জেনে আসি!\nটাকা কিভাবে তোলা যায়ঃ গুগল এডসেন্স থেকে সাধারণত টাকা কিভাবে তোলা যায়? প্রথমত আপনার ওয়েবসাইটের জন্যে আপনাকে এডসেন্স এ কাজ করতে হবে! তারপর আপনার এডসেন্স একাউন্টে যখন 10 ডলার জমা হবে, তখন কিন্তু গুগোল একটি চিঠি পাঠাবে আপনার এড্রেস ভেরিফাই করার জন্য! একাউন্টি ভেরিফাই হয়ে গেলে আপনার গুগল এডসেন্স একাউন্টে,\nযখন আরো 90 ডলার ইনকাম হবে অর্থাৎ মোট 100 ডলার। এখনো কি আপনার মনে, প্রশ্ন আসছে টাকা কিভাবে তোলা যায় তাই না! বন্ধুরা আপনার গুগল এডসেন্স একাউন্টে 100 ডলার জমা হলেই সে টাকা অটোমেটিক্যালি, গুগোল আপনার ব্যাংক একাউন্টে পাঠিয়ে দিবে। টাকা কিভাবে তোলা যায়? আশা করি আপনারা সঠিক তথ্যটি বুঝতে পেরেছেন!\nসুতরাং প্রিয় বন্ধুরা, কিভাবে একটি ওয়েবসাইট তৈরি করে আয় করতে হয়? এবং টাকা কিভাবে তোলা যায়? এ বিষয়ে আপনাদের কে বিস্তারিত না হলেও সংক্ষিপ্ত আকারে জানানোর চেষ্টা করেছি? যদি কোথাও বুঝতে অসুবিধা হয় তাহলে কমেন্ট করতে একদমই ভুলবেন না! আশা করব আপনারা, কিভাবে একটি ওয়েবসাইট তৈরি করে আয় করতে হয়? এবং টাকা কিভাবে তোলা যায়? এ বিষয়টা বুঝতে কোথাও অসুবিধা হয়নি!\nআমাদের আজকের এই আর্টিকেলটি পড়ার জন্য সবাইকে অসংখ্য ধন্যবাদ। আশাকরি আমাদের আজকের এই আর্টিকেলটি আপনাদের কাছে একটু হলেও ভালো লাগছে। ভালো লাগলে অবশ্যই আর্টিকেল একটি লাইক দিবেন। কিভাবে একটি ওয়েবসাইট তৈরি করে আয় করতে হয়? এবং টাকা কিভাবে তোলা যায়? এ বিষয়ে আশাকরি আপনাদের মনে আর কোন প্রশ্ন থাকবে না!\nযদি এখন আপনাদের মনে কোন আর্টিকেল রিলেটেড প্রশ্ন থেকে থাকে তাহলে কমেন্ট করবেন। বরাবরের মতো আমাদের আজকের আর্টিকেলটি এ পর্যন্তই দেখা হবে অন্য কোন আর্টিকেলে। সবাই ভালো থাকবেন সুস্থ থাকবেন এবং নিরাপদে থাকবেন। আর্টিকেলটি ভালো লাগলে শেয়ার করতে পারেন। আসসালামুআলাইকুম ওয়ারাহমাতুল্লাহি ওয়াবারাকাতুহ।\nThe post কিভাবে একটি ওয়েবসাইট তৈরি করে আয় করতে হয়? এবং টাকা কিভাবে তোলা যায়? appeared first on Trickbd.com.\nছবি দিয়ে সহজেই spectrum music ভিডিও তৈরী করুন।\nTELEGRAM BOT | টেলিগ্রাম গ্রুপ চ্যানেল এ বাটন URL SET\nপ্রতিমাস ১০ হাজার থেকে ২০ হাজার টাকা বা তার বেশি ইনকাম হবে ১০০% গেরেণ্টী সোহকারে। চাপা না বাস্তব । বিস্তারিত পোস্ট পরুন\nডাউনলোড করে নিন স্পাইডার ম্যান- নো ওয়ে হোম এইচডি তে সাথে হল প্রিন্ট এর থেকে ভালো কোয়ালিটির অডিও।\nকিভাবে Binance এপে কাস্টম PNL ব্যানার সেট করবেন? ট্রেডারদের জন্যে একটি গোপন ট্রিকস যা সকলেই জানে না।


আর্ট, ক্রিটিক এবং মকারি ¶ ইমরুল হাসান\nআর্ট, ক্রিটিক এবং মকারি\nBy ইমরুল হাসান ¶ Posted in নোটস্\t¶ Tagged আনিসুল হক, আর্ট, ক্রিটিক, মকারি, শামসুর রাহমান\t¶ Leaveareply\nএইরকম একটা টেনডেন্সি আছে যখন আমি কোনকিছুরে মকারি করতে পারলাম, তখন তার গুরুত্ব আর নাই! কোন টেক্সটরে চিন্তার দিক থিকা বা তার সাহিত্য-মূল্যরে জিরো কইরা দিতে পারলাম। যেমন ধরেন, শামসুর রাহমান-এর কবিতার বইয়ের নাম – আমি অনাহারী; কেউ একজন কইলেন খুলে ফ্যাল (বানানে ‘য-ফলা’ দিয়া উচ্চারণটারে ক্রিটিক্যাল করা লাগবে) তোর শাড়ি! আনিসুল হক তার উপন্যাসের নাম রাখলেন ভালোবাসো, বাঁচো; কেউ একজন কইলেন, ভালোবাসো, খেঁচো! দিস আর দ্য থিংকস।\nমানে, শামসুর রাহমান বা আনিসুল হক খুব ভালো কবিতা উপন্যাস লিখেন বা ব্যাপারটা খুব পবিত্র কিছু, এইসব নিয়া হাসি-ঠাট্টা করা যাইবো না, সেইটা না; বরং একটা জিনিস যেই জায়গটাতে ‘বাজে’ সেইটা না বইলা খালি মকারি করা সম্ভব বইলাই যে তারে বাতিল কইরা দেয়া যায়, এইটাই ঘটনা। এইটা এমন একটা গ্রাউন্ডে অপারেট করে যেইখানে তাদের ‘বাজে’ ধরণটা এস্কেইপের জায়গাটাই খালি খুঁইজা পায় না, রিপিটেটলি করতেও থাকতে পারে, কারণ মকারিই ত এইগুলা, সমালোচনা তো আর না! আর যারা এই ধরণের মকারি করেন তারাও ব্যাখ্যা না করতে পারাটারে এইভাবে এড়াইতে পারেন যে, এইটা নিয়া তো কথা বলার কিছু নাই, রায় ঘোষণা করেন, বাতিল! আর যারা রিসিভার এন্ডে থাকেন, তারা আরেকটু বেশি কইরাই হাসতে পারেন এবং ভাবতে পারেন যেহেতু মকারি করা যায় সেই কারণেই এরা বাতিল। এখন যে এমনেই বাতিল, তারে নিয়া আর কী কথা!\nএই আর্ট-ক্রিটিক কোন কিছুরেই আসলে বাতিল করতে পারে না, একটা অথরিটি ক্রিয়েট করা ছাড়া। এই পদ্ধতিতে যেই সাহিত্য’রে আপনি বাতিল কইরা দিতে চান, সমালোচক হিসাবে আপনার কাজ হইলো তারে নিয়া মকারি করা। আর্টের মানে যেইরকম অস্পষ্টতা ক্রিয়েট করতে পারা, সমালোচনাও এইরকমই, পুরাটা বলার কি দরকার, আপনারে ঠারে ঠারে বুইঝা নিতে হবে, এই বুঝতে পারাটাই আর্ট এবং আর্ট-ক্রিটিক!\nইন ট্রু সেন্স, মকারি করতে পারাটাই আসলে সাহিত্য-সমালোচনা এখন, বাংলাদেশে। ব্যাপারটা কখনোই এইরকম না যে, মকারি করা যাইবো না; বরং মকারি করাটাই যখন সাহিত্য, তখন সাহিত্য সমালোচনা’তেও এইসবই থাকার কথা। অন্য আরেকভাবে দেখতে গেলে, এইটা বিষাদ-ভারাক্রান্ত সাহিত্য-রচনারই আরেকটা সাইড-অ্যাফেক্ট। আমাদের ব্যক্তিগত বেদনা এতোটাই বড় যে নিজেরে আর কনটেইন করতে পারতেছে না, এইজন্য বাতিলের রাস্তাতেই যাইতেছেন কবি ও ক্রিটিকেরা।\nআমি সরি যে, কবি ও ক্রিটিক হিসাবে আমার মকারিটা ঠিকমতো হইলো না!\nThis entry was posted in নোটস্ and tagged আনিসুল হক, আর্ট, ক্রিটিক, মকারি, শামসুর রাহমান by ইমরুল হাসান. Bookmark the permalink.


রাত ৯:২১\tমঙ্গলবার\t১৯ নভেম্বর, ২০১৯\nআপডেট : January 30, 2019 , 10:03 pm\nসাহেব-বাজার ডেস্ক : পাঁচ সচিবকে সিনিয়র সচিব পদে নিয়োগ দিয়েছে সরকার। বুধবার জনপ্রশাসন মন্ত্রণালয় থেকে এ সংক্রান্ত আদেশ জারি করা হয়। তবে তাদেরকে আগের কর্মস্থলেই সিনিয়র সচিব হিসেবে পদায়ন করা হয়েছে। এছাড়া একজন অতিরিক্ত সচিবকে ভারপ্রাপ্ত সচিব পদে পদোন্নতি এবং তিন সচিবের দফতর রদবদল করে প্রজ্ঞাপন জারি করেছে জনপ্রশাসন মন্ত্রণালয়।\nসিনিয়র সচিব পদে নিয়োগপ্রাপ্তরা হলেন- মাধ্যমিক ও উচ্চ শিক্ষা বিভাগের সচিব মো. সোহরাব হোসাইন, সুরক্ষা সেবা বিভাগের সচিব ফরিদ উদ্দিন আহমেদ চৌধুরী, দুর্যোগ ব্যবস্থাপনা ও ত্রাণ মন্ত্রণালয়ের সচিব মো. শাহ কামাল, যুব ও ক্রীড়া মন্ত্রণালয়ের সচিব মোহাম্মদ আব্দুল্লাহ এবং সমাজকল্যাণ মন্ত্রণালয়ের সচিব বেগম জুয়েনা আজিজ।\nএছাড়া রেলপথ মন্ত্রণালয়ের অতিরিক্ত সচিব আবুল কালাম আজাদকে পরিকল্পনা কমিশনের ভারপ্রাপ্ত সদস্য (ভারপ্রাপ্ত সচিব পদমর্যাদায়) হিসেবে নিয়োগ দেওয়া হয়েছে। আর মন্ত্রিপরিষদ (সমন্বয় ও সংস্কার) বিভাগের সচিব এন এম জিয়াউল আলম কে তথ্য ও যোগাযোগ প্রযুক্তি বিভাগের সচিব, দুর্নীতি দমন কমিশনের সচিব ড. মো. শামসুল আরেফিনকে মন্ত্রিপরিষদ (সমন্বয় ও সংস্কার) বিভাগের সচিব, পরিকল্পনা কমিশনের সদস্য (সচিব) মুহাম্মদ দিলোওয়ারকে দুর্নীতি দমন কমিশনের সচিব পদে বদলি করা হয়েছে।\nসরকারে এখন সিনিয়র সচিবের সংখ্যা হলো ১২ জন। সিনিয়র সচিবদের পদমর্যাদা মন্ত্রিপরিষদ সচিব ও সচিবদের মাঝামাঝি। ২০১২ সালের ৯ জানুয়ারি আওয়ামী লীগ সরকার প্রশাসনে প্রথমবারের মতো সিনিয়র সচিব নামে পদ চালু করে।


সম্মুখ বাস্তবতার গল্প দেখতে...\nসমুদ্র ধ্বংস করা হচ্ছে আবর্জনা ফেলে। ধ্বংস হচ্ছে সামুদ্রিক মাছ ও প্রাণী। নদীকে মেরে ফেলা হচ্ছে। গাছ কেটে শেষ করা হচ্ছে, কাটা হচ্ছে পাহাড়। একটা সময় আসবে, পৃথিবীতে থাকবে একটিমাত্র পাহাড়, একটিমাত্র গাছ। অর্থলোভে সেই গাছও বিক্রি করা হবে, কেটে ফেলা হবে। এর মাধ্যমে প্রকৃতিকে ধ্বংস করে মূলত মানুষেরাই নিঃস্ব হবে। প্রকৃতি ধ্বংস করে আমরা কি নিজেদেরই ধ্বংস করছি? এমন সম্মুখ বাস্তবতার প্রশ্ন নিয়ে হাজির দেশ নাটকের প্রযোজনা জলবাসর। নাটকের নাট্যকার মাসুম রেজা।\nসম্মুখ বাস্তবতার এই নাটকের মহড়া দেখতে ৫ জানুয়ারি হাজির হই বাংলাদেশ শিল্পকলা একাডেমির মহড়াকক্ষে। সময় দেওয়া ছিল সন্ধ্যা সাতটা। নির্দিষ্ট সময়ের আগেই হাজির অনেকে। চলছে তাঁদের নিয়ে কাজ। কেউ কেউ গুছিয়ে নিচ্ছেন নিজেকে। কেউ আওড়াচ্ছেন সংলাপ। ওই তো বসা নাজনীন হাসান চুমকী। টেলিভিশন পর্দায় যাঁর দেখা মেলে। দরজা ঠেলে ঢুকে পড়লেন বন্যা মির্জা। টেলিভিশন নাটকের তারকারা সন্ধ্যায় মঞ্চেও সময় দেন। এ ভারি ভালো খবর নাট্যাঙ্গনের জন্য। দর্শী চরিত্রে অভিনয় করছেন চুমকী আর দোপাটি চরিত্রে বন্যা। জানা গেল, নাটকে আছেন আরেক টিভি অভিনেত্রী সুষমা সরকারও। নাট্যকার মাসুম রেজা ঘোষণা দিলেন সবাই প্রস্তুত হও। মহড়া শুরু হবে। বলে রাখা ভালো, নাটকটির নির্দেশনাও দিয়েছেন তিনি। কিন্তু নাট্যকার হলেও নিজেকে নির্দেশক হিসেবে পরিচয় দিতে অনিচ্ছুক মাসুম রেজা। তাঁর মতে, নাট্যকারের বয়ানে নাটকটি দেখাতেই নির্দেশকের ভূমিকা পালন, আর কিছু নয়।\nতিন বানিয়া কন্যা দর্শী, দোপাটি ও দাওয়ার গল্প জলবাসর। এই তিন বোন রুপার গয়না বানিয়ে বিক্রি করেন। তাদের উঠানে প্রাচীন একটি গাছের শাখায় শাখায় লেখা এই তিন বোনের গল্প। এই গল্প একজনই পড়তে পারেন, যাঁর কোনো ছায়া নেই। গাছের শাখায় লেখা কাহিনিতে চিরবন্ধ্যা দর্শীর গর্ভবতী হয়ে ওঠার গল্প পাওয়া যায়। ছয় নামে একটি নদীর ময়ূর ঘাটের জলে ছায়ার সঙ্গে এক জলবাসরে গর্ভবতী\nহয় দর্শী। ওদিকে দোপাটি ও দাওয়ার বিয়ে হয় ইয়াকুত মণ্ডলের দুই পুত্র পোখরাজ ও আকিক মণ্ডলের সঙ্গে। দর্শীর গর্ভ নিয়ে সবাই সন্দেহ শুরু করে। সে দায় এসে পড়ে পোখরাজের ওপর। ফলে দোপাটি পোখরাজের ঘর ছেড়ে চলে আসে চান্নি পশরে। এই সংকট নিয়ে এগিয়ে চলে জলবাসর–এর গল্প।\nশুরুতে দেখি এই নাটকের গল্প এক সম্মুখ বাস্তবতার, যার সঙ্গে পরিচিত আমরা। তবে এই কাহিনি কিসের? মাসুম রেজা বলেন, ‘এই নাটকের রচনারীতির একটি বিশেষত্ব আছে। এর নামকরণ করেছি আমার শিল্পভাবনার গুরু সেলিম আল দীনের একটি রচনারীতি অনুযায়ী। সেটা হলো “সম্মুখ বাস্তবতা”। আমি তাঁর ধারাকেই এই নাটকের মাধ্যমে অনুসরণ করেছি। আমরা এখন যে অবস্থায় আছি, সে অবস্থায় যদি থাকি তাহলে আসলে আমরা কোন ধ্বংসের দ্বারপ্রান্তে পৌঁছাচ্ছি, তারই একটি সম্মুখের বাস্তবতাকে আমি এই নাটকে তুলে ধরেছি জাদুকরি গল্পের ভেতর দিয়ে। এটা অনেকটা রূপকথার গল্পের ভেতর দিয়ে এখনকার প্রকৃতি–পরিবেশের অবস্থা তুলে ধরার মতো।’\nকথায় কথায় জানালেন, জলবাসর–এর পোস্টার নকশা করছেন চিত্রশিল্পী ও অভিনেতা আফজাল হোসেন। উদ্বোধনী প্রদর্শনী হবে ২৪ ও ২৫ জানুয়ারি। প্রতিদিন দুটি করে মোট চারটি প্রদর্শনী হবে। সম্মুখ বাস্তবতার গল্প দেখতে হাজির হতে পারেন আপনিও।\nমঞ্চ নাটক আনন্দ


দোহারে ২৫০ কোটি টাকার বাঁধে ভাঙন\nপ্রকাশ : ০৬ অক্টোবর ২০২১, ১৬:১৯আপডেট : ০৬ অক্টোবর ২০২১, ১৬:১৯\nঢাকার দোহার উপজেলার প্রায় ২৫০ কোটি টাকার অধিক ব্যয়ে বাধের নির্মাণকাজ শেষ হয়েছে। বাকি আরও তিন কিলোমিটার বাধের কাজ শুরু হওয়ার অপেক্ষায় রয়েছে। কিন্তু এরই মধ্যে বাধে দেখা দিয়েছে ভাঙন। পদ্মানদীতে অবৈধভাবে কাটার দিয়ে বালু উত্তোলন ও বাধের পাড় ঘেঁষে বাল্কহেড দিয়ে ড্রেজারে বালু উত্তোলনের কারণে এমন ভাঙনের সৃষ্টি হয়েছে বলে অভিযোগ করেন স্থানীয়রা।\nজানা যায়, জাতীয় সংসদ নির্বাচনে দোহারে পদ্মার ভাঙন থেকে রক্ষায় বাধ নির্মাণের ওয়াদা করেন প্রধানমন্ত্রী শেখ হাসিনা। দোহার-নবাবগঞ্জ (ঢাকা-১) আসনের সংসদ সদস্য ও প্রধানমন্ত্রীর বেসরকারি শিল্প ও বিনিয়োগ উপদেষ্টা সালমান এফ রহমানের উদ্যোগে পানি উন্নয়ন বোর্ডের সহায়তায় নয়াবাড়ি ইউনিয়নে দোহার উপজেলার প্রায় ২৫০ কোটি টাকার অধিক ব্যয়ে বাধের নির্মাণকাজ করা হয়।\nসরেজমিনে গিয়ে দেখা যায়, বাধের অনেকাংশ ভেঙে গিয়ে পাথরের ব্লকগুলো সরে যাচ্ছে। অনেকে আবার বাধের ওপর দিয়ে নিয়েছে ড্রেজারের পাইপ বসিয়েছেন।\nস্থানীয়রা জানান, আওয়ামী লীগ ও যুবলীগের বেশ কয়েকজন ব্যক্তিসহ সঙ্গে এলাকার আরও কিছু প্রভাবশালী ব্যক্তি পদ্মায় কাটার দিয়ে ও বাধের পাড়ে বাল্কহেড দিয়ে বালু উত্তোলন করছেন। প্রশাসনের অভিযানের পরেও থেমে নেই বালু খেঁকোরা। ভাঙনের কারণে নয়াবাড়ি ইউনয়নে পদ্মার পাড়ের মানুষের মাঝে আতঙ্কের সৃষ্টি হয়েছে।\nএমন খবরে পরিদর্শনে আসেন পানি উন্নয়ন বোর্ডের কর্মকর্তারা। এ সময় উপস্থিত ছিলেন নয়াবাড়ি ইউনিয়নের বাসিন্দা বাংলাদেশ আওয়ামী স্বেচ্ছাসেবক লীগের সভাপতি নির্মল রঞ্জন গুহ। এই পদ্মা ভাঙা প্রসঙ্গে নির্মল রঞ্জন গুহ জানান, অবৈধভাবে বালু উত্তোলনের ফলে এই বাধের ভাঙনের সৃষ্টি হয়েছে। এ সময় তিনি অবৈধ বালু ব্যবসায়ীদের আইনের আওতায় নিয়ে আসার আহ্বান জানান।\nনির্মল রঞ্জন গুহ বলেন, ‘আমাদের নেতা সালমান এফ রহমান এমপির উদ্যোগে আমাদের সকলের কাঙ্ক্ষিত বাঁধ প্রকল্পের বাস্তবায়ন হয়েছে। কারও ব্যক্তিস্বার্থের কারণে এটি ক্ষতিগ্রস্ত হলে কাইকে ছাড় দেওয়া হবে না।’\nতিনি আরও বলেন, ‘আমি প্রশাসনকে বারবার বলেছি এ বিষয় তারা কোনো ব্যবস্থা নেননি। আমি জানি না কোনো অদৃশ্য কারণে বা ক্ষমতার জোরে তারা এখনো ড্রেজার দিয়ে অবৈধ ভাবে বালু উত্তোলন করছে। তাই আমরা প্রশ্ন রইল প্রশাসনের কাছে যে তারা কোনো ক্ষমতা বলে এখনো বালু তুলতেছে এবং তারা কেন এ বিষয়ে এখনো কোনো পদক্ষেপ নেননি? আমার ঘরবাড়ি এই পদ্মায় ভেঙে গিয়েছে আমি জানি ঘরবাড়ি ভাঙার কষ্ট।’\nএ বিষয়ে দোহার উপজেলা পরিষদের চেয়ারম্যান মো. আলমগীর হোসেন বলেন, বাঁধ ক্ষতিগ্রস্ত হয় এমন কর্মকাণ্ড কেউ করলে তাদের ছাড় দেওয়া হবে না। এ ছাড়া যদি কেউ দোহারের সীমানায় পদ্মা নদীতে অবৈধ কাটার দিয়ে বালু উত্তোলন করে তাঁদের বিরুদ্ধে প্রশাসনিক ব্যবস্থা নাওয়া হবে।\nঢাকা বিভাগজাতীয় সংসদসারা দেশদোহারনদী ভাঙনঢাকা


রাজ্যের করোনা পরিস্থিতি নিয়ে তথ্য-পরিসংখ্যান তুলে ধরে জবাবি ফেসবুক পোস্ট মমতার - বিশ্ব বাংলা সংবাদ\nHome রাজ্য রাজ্যের করোনা পরিস্থিতি নিয়ে তথ্য-পরিসংখ্যান তুলে ধরে জবাবি ফেসবুক পোস্ট মমতার\nরাজ্যের করোনা পরিস্থিতি নিয়ে তথ্য-পরিসংখ্যান তুলে ধরে জবাবি ফেসবুক পোস্ট মমতার\nকরোনার বিরুদ্ধে যুদ্ধ ঘোষণা করে শুরুটা করেছিলেন সাড়া জাগিয়ে। তাঁর কট্টর সমালোচকরাও প্রকাশ্যে প্রশংসায় ভরিয়ে দিয়েছিলেন। ধন্যবাদ জ্ঞাপন থেকে কৃতজ্ঞতা, গোটা বাংলার মানুষ কুর্নিশ জানিয়েছেন মুখ্যমন্ত্রী মমতা বন্দ্যোপাধ্যায়কে। এখনও বুক চিতিয়ে তাঁর সেই লড়াই জারি। তবে পরিস্থিতি আগের চেয়ে অনেক কঠিন। এখন ধীরে ধীরে করোনা মোকাবিলায় তাঁর সরকারের কাজ নিয়ে বিরোধীরা প্রশ্ন তুলতে শুরু করেছে। শুরু হয়েছে তথাকথিত সেই রাজনৈতিক কচকচানি। রাজ্যপাল জগদীপ ধনকড়ও সরকারের বিরুদ্ধে নিয়মিত সলতে পাকাচ্ছেন।\nএমন পরিস্থিতিতে এবার সমালোচনার জবাব দেওয়া শুরু করলেন মুখ্যমন্ত্রী। করোনা মোকাবিলায় রাজ্য সরকার কি সর্বক্ষেত্রে সঠিক পদক্ষেপ নিচ্ছে? সঠিক তথ্য কি আদৌ দেওয়া হচ্ছে? তা নিয়েই এবার নিজের ফেসবুক পেজে পরিসংখ্যান ই তথ্য তুলে ধরে সেইসব প্রশ্নের উত্তর দিলেন মমতা বন্দ্যোপাধ্যায়।\nসোশ্যাল মিডিয়ায় ঠিক কী কী তুলে ধরলেন মুখ্যমন্ত্রী?\n১) কোনও মানুষের জ্বর-কাশি-শ্বাসকষ্ট রয়েছে কিনা, তা ঘরে ঘরে গিয়ে পরীক্ষা করার ব্যবস্থা করেছে রাজ্য সরকার। গত এক মাস ধরে গোটা রাজ্যজুড়ে চলছে এই প্রক্রিয়া।\n২) করোনার উপসর্গ খতিয়ে দেখার জন্য সরকার ইতিমধ্যেই ৬০ হাজার আশাকর্মী নিয়োগ করেছে। তাঁদের বিশেষভাবে প্রশিক্ষণও দেওয়া হয়েছে। তাদের সঙ্গে হাত মিলিয়ে কাজ করছে স্বাস্থ্যকর্মীরাও।\n৩) থার্মাল গান ইত্যাদি নিয়ে বাড়ি বাড়ি গিয়ে পরীক্ষা করে দেখছেন আশাকর্মী ও স্বাস্থ্য কর্মীরা। তার ভিত্তিতে নিয়মিত স্বাস্থ্য ভবনে রিপোর্ট তৈরি করা হচ্ছে। যদি কারও লক্ষণ সন্দেহজনক মনে হয়, সঙ্গে সঙ্গেই পদক্ষেপ গ্রহণ করা হচ্ছে।\n৪) গত ৭ এপ্রিল থেকে আজ ৩ মে পর্যন্ত মোট ৫.৫৭ কোটি মানুষের স্বাস্থ্যের তথ্য সংগ্রহ করা হয়েছে। তাঁদের মধ্যে ৮৭২ জনের শ্বাসকষ্টের সমস্যা ছিল। ৯১,৫১৫ জনের ছিল ইনফ্লুয়েঞ্জা উপসর্গ। সকলকেই স্বাস্থ্য পরামর্শ ও চিকিৎসার পরিষেবা দেওয়া হয়েছে।\n৫) এদের মধ্যে ৩৭৫ জন নানা ধরণের সমস্যা নিয়ে হাসপাতালে ভর্তি হয়েছেন। তাঁদের মধ্যে ৬২ জনের রিপোর্ট কোভিড-১৯ পজিটিভ এসেছে।\n৬) বাড়ি বাড়ি গিয়ে তথ্য সংগ্রহের এই কাজ ধারাবাহিক ভাবে চলবে।\nদেখে নিন মুখ্যমন্ত্রীর ফেসবুক পোস্ট—\nMassive door-to-door surveillance has been ongoing since the past one month to identify Severe Acute Respiratory Illness…\nPosted by Mamata Banerjee on Tuesday, May 5, 2020\nPrevious articleসুরা সংবাদ: একদিনেই ৪০ কোটি টাকার রেকর্ড রাজস্ব আদায় রাজ্যে\nNext articleলড়াই থামল পঞ্চায়েত সদস্যা কল্যাণী রায়ের, শোকের ছায়া কোন্নগরে\nদেখতে দেখতে ১০০দিনে বামেদের রান্না ঘর\nবিকাশকে মেরে জেলে জামাই আদরের খরচা বাঁচানোর জন্য যোগীর পুলিশকে ধন্যবাদ অনুপমের\nবিকাশ এনকাউন্টার হবে, ৮ ঘন্টা পেরোনোর আগেই আমার কথা মিলে গেল: অনুব্রত\nকো-অপারেটিভ ব্যাঙ্ক তুলে দেওয়ার প্রতিবাদে কেন্দ্রের বিরুদ্ধে তৃণমূলের বিক্ষোভ\nবিশেষভাবে সক্ষম শিশুদের জন্য বাইপ্যাপ মেশিন দেবে রাজ্য\nকেন্দ্রীয় প্রকল্প থেকে বাদ পুরুলিয়ার শ্রমিকরা, মামলা কংগ্রেস বিধায়কের\nযাদবপুরে বামেদের কমিউনিটি কিচেন আজ ১০০ তম দিনে পা রাখলো। যা কার্যত এক মাইল স্টোন। যেটা স্থানীয় সিপিএম তথা বাম নেতৃত্বের কাছে স্বপ্নের মতো...\nউত্তরপ্রদেশের গ্যাংস্টার "ডন" বিকাশ দুবের এনকাউন্টারে নিয়ে উত্তাল জাতীয় রাজনীতি। কুখ্যাত এই দুষ্কৃতীর বিরুদ্ধে যোগী রাজ্যে ৬০টিরও বেশি অপরাধমূলক মামলার অভিযোগ ছিল। একাধিক পুলিশকর্মীকেও...\nবিকাশকে মেরে জেলে জামাই আদরের খরচা বাঁচানোর জন্য যোগীর পুলিশকে ধন্যবাদ...\nবিকাশ এনকাউন্টার হবে, ৮ ঘন্টা পেরোনোর আগেই আমার কথা মিলে গেল:...


DGCA Probe of Spicejet Engine Fire: আগুন কি আদৌ লেগেছিল স্পাইসজেটের বিমানে? DGCA-র তদন্তে আরও ঘনীভূত রহস্য - directorate general of civil aviation has found no evidence of engine fire in the Delhi-bound SpiceJet Boeing 737-800 aircraft, Bangla News\nবাংলা নিউজ > ঘরে বাইরে > DGCA Probe of Spicejet Engine Fire: আগুন কি আদৌ লেগেছিল স্পাইসজেটের বিমানে? DGCA-র তদন্তে আরও ঘনীভূত রহস্য\nস্পাইসজেটের যে বিমানের ইঞ্জিনে আজ আগুন লাগে (PTI)\nDGCA Probe of Spicejet Engine Fire: আগুন কি আদৌ লেগেছিল স্পাইসজেটের বিমানে? DGCA-র তদন্তে আরও ঘনীভূত রহস্য\n1 মিনিটে পড়ুন . Updated: 21 Jun 2022, 09:31 AM IST\nডিজিসিএ-র তরফে তদন্ত করে দাবি করা হয় যে বিমানে আগুন লাগার কোনও প্রমাণ তারা পায়নি। এদিকে স্পাইসজেটের সেই উড়ানের এক যাত্রীর ভিডিয়ো ইতিমধ্যেই ভাইলরাল হয়ে গিয়েছে। সেই ভাইরাল ভিডিয়োতে দেখা গিয়েছে, বিমানের ইঞ্জিনে আগুন ধরেছে। এই পরিস্থিতিতে ডিজিসিএ-এর তদন্ত নিয়ে প্রশ্ন উঠেছে।\nপটনা-দিল্লি স্পাইসজেট উড়ানের ইঞ্জিনে আগুন লাগার ঘটনায় আরও ঘনীভূত রহস্য। ডিজিসিএ-র তরফে তদন্ত করে দাবি করা হয় যে বিমানে আগুন লাগার কোনও প্রমাণ তারা পায়নি। এদিকে স্পাইসজেটের সেই উড়ানের এক যাত্রীর ভিডিয়ো ইতিমধ্যেই ভাইলরাল হয়ে গিয়েছে। সেই ভাইরাল ভিডিয়োতে দেখা গিয়েছে, বিমানের ইঞ্জিনে আগুন ধরেছে। এই পরিস্থিতিতে ডিজিসিএ-এর তদন্ত নিয়ে প্রশ্ন উঠেছে।\nরবিবার দুপুরে জোর বাঁচান বেঁচে যায় ১৯০ জন যাত্রী সহ স্পাইসজেটের বোয়িং ৭৩৭ বিমান। এই প্রেক্ষিতে রবিবার এক টিভি চ্যানেলকে বিমান সংস্থার এক কর্তা বলেন, বিমান টেক অফের পরই এয়ার ট্রাফিক কন্ট্রোলের থেকে একটি ফোন যায় পাইলটদের কাছে। তাঁদের বলা হয়, বিমানের ইঞ্জিন থেকে ধোঁয়া বের হচ্ছে। প্রাথমিক অনুমান, পাখির ধাক্কাতেই ইঞ্জিনে সমস্যা দেখা দেয়। বাঁদিকের ইঞ্জিনে নাকি রক্তও দেখা যায়। বেশ কয়েকটি ব্লেডও ভেঙে গিয়েছিল সেই ইঞ্জিনে।\nএই ঘটনার প্রেক্ষিতে স্পাইসজেট কর্তৃপক্ষের তরফে এক বিবৃতি প্রকাশ করা হয়। তাতে বলা হয়েছে, 'টেকঅফের সময় ককপিট ক্রু-এর সন্দেহ হয় যে একটি ইঞ্জিনে পাখি আঘাত করেছিল। সতর্কতামূলক ব্যবস্থা হিসাবে এবং এসওপি অনুসারে, ক্যাপ্টেন সঙ্গে সঙ্গে ইঞ্জিন শাটডাউন করেন এবং পটনায় ফিরে যাওয়ার সিদ্ধান্ত নেন।' আরও জানানো হয়, বিমানটি অবতরণের পর ইঞ্জিনিয়াররা ইঞ্জিন খতিয়ে দেখার সময় লক্ষ্য করেন, ইঞ্জিন ফ্যানের তিনটি ব্লেড ভেঙে গিয়েছে। তা সত্ত্বেও আগুন বিমানের ইঞ্জিনে আগুন লাগার কোনও উল্লেখ নেই ডিজিসিএ-র রিপোর্টে। ডিজিসিএ-র তরফে রিপোর্ট জমা দেওয়া সুনীল কুমারকে এই নিয়ে হিন্দুস্তান টাইমস প্রশ্ন করলে, তিনি এই প্রসঙ্গ পুরোপুরি এড়িয়ে যান।\nDGCA patna airport air accident spicejet


ধাতুবিদ্যা পেট্রোকেমিক্যাল শিল্প কেবল জন্য\nবাড়ি > পণ্য > ধাতুবিদ্যা পেট্রোকেমিক্যাল শিল্প কেবল জন্য\n(মোট 24 ধাতুবিদ্যা পেট্রোকেমিক্যাল শিল্প কেবল জন্য জন্য পণ্য)\nHuayuan Gaoke Cable Co.,Ltd. চীন মধ্যে ধাতুবিদ্যা পেট্রোকেমিক্যাল শিল্প কেবল জন্য নেতৃস্থানীয় ব্রান্ডের এক। এটা ধাতুবিদ্যা পেট্রোকেমিক্যাল শিল্প কেবল জন্য উত্পাদন উত্পাদন বিশেষজ্ঞ কারখানা এবং সরবরাহকারী। একটি সস্তা পাইকারি মূল্য উচ্চ মানের ধাতুবিদ্যা পেট্রোকেমিক্যাল শিল্প কেবল জন্য অফার।\nধাতুবিদ্যা পেট্রোকেমিক্যাল শিল্প কেবল জন্য চীন থেকে পাইকারি, সস্তা কারখানা দামে চীন নেতৃস্থানীয় নির্মাতারা থেকে সরাসরি কিনুন। ধাতুবিদ্যা পেট্রোকেমিক্যাল শিল্প কেবল জন্য উপর পাইকারি Huayuan Gaoke Cable Co.,Ltd. পণ্য খুঁজুন এবং বিশ্বস্ত চীনা ধাতুবিদ্যা পেট্রোকেমিক্যাল শিল্প কেবল জন্য পাইকারি এবং সরবরাহকারী থেকে সরাসরি উচ্চ মানের ধাতুবিদ্যা পেট্রোকেমিক্যাল শিল্প কেবল জন্য পেতে। আপনার কিনতে প্রয়োজনীয়তা পাঠান এবং তাত্ক্ষণিক প্রতিক্রিয়া পান।


১৫৫ বছর পর এই প্রথম সকালের খাবারে পরিবর্তন আসছে কয়েদিদের জন্য। - BD Time\nHome অন্যান্য ১৫৫ বছর পর এই প্রথম সকালের খাবারে পরিবর্তন আসছে কয়েদিদের জন্য।\n১৫৫ বছর পর এই প্রথম সকালের খাবারে পরিবর্তন আসছে কয়েদিদের জন্য।\nBy Rakibul Hasan February 9, 2019 অন্যান্য, অপরাধ, এক্সক্লুসিভ, জাতীয়\n১৫৫ বছরে এই প্রথম – দেড়শ বছরেরও বেশি সময় আগ থেকে কয়েদিদের সকালের খাবারে যে রুটি ও গুড় দেয়া হচ্ছে, তাতে পরিবর্তন আনা হচ্ছে। ইতোমধ্যে সংশ্লিষ্ট কর্তৃপক্ষ এ সংক্রান্ত উদ্যোগ নিয়েছেন বলেও জানা গেছে। গত ১৫৫ বছর ধরে সারা দেশের সাধারণ কয়েদিরা রুটি ও আখের গুড় দিয়ে সকালের নাস্তা করছেন। কিন্তু গত বছরের মে মাসে স্বরাষ্ট্র মন্ত্রণালয়ে কারা অধিদফতরের একটি সুপারিশ পাঠানো হয়েছে।\nএতে সকালের নাস্তায় সপ্তাহের দুই দিন খেচুরি, চারদিন রুটি-সবজি ও বাকি দিনগুলোতে রুটি-হালুয়া পরিবেশনের কথা বলা হয়েছে। কারা অধিদফতরের সহকারী পরিদর্শক আমিরুল ইসলাম গত মঙ্গলবার গণমাধ্যমকে বলেন, কয়েদিরা বহুদিন ধরে সকালের খাবারে পরিবর্তন আনার দাবি জানিয়ে আসছেন। তাদের কথা ভেবেই এ পরিবর্তনের সুপারিশ করা হয়েছে।\nঔপনিবেশিক শাসকদের ১৮৬৪ সালে বেঙ্গল কারাবিধি অনুসারে কয়েদিদের সকালের নাস্তায় রুটি ও আখের গুড় পরিবেশন করা হচ্ছে। আমিরুল ইসলাম বলেন, কাজেই এই খাবারের তালিকার পরিবর্তনের জন্য তারা এখন উর্ধ্বতন কর্তৃপক্ষের অনুমোদনের অপেক্ষায় আছেন।\nসরকারের এ উদ্যোগকে স্বাগত জানিয়েছেন আইন ও সালিশ কেন্দ্রের সাবেক পরিচালক নূর খান লিটন। তবে কারাগারের সার্বিক অব্যবস্থাপনা ও খাবারের নিম্ন মান নিয়েও তিনি উদ্বেগও প্রকাশ করেন। তবে নতুন সুপারিশ বাস্তবায়ন হলে কয়েদিদের পরিবেশিত খাবারে কিছুটা উন্নতি হবে বলে তিনি মনে করেন। নূর খান বলেন, কারাগারে দর্শক যাচাই ও মানবাধিকার গোষ্ঠীগুলোর পরিদর্শনের ব্যাপারে ঔপনিবেশিক আমলের দৃষ্টিভঙ্গিতে বড় ধরনের পরিবর্তন আনা দরকার। স্বরাষ্ট্র মন্ত্রণালয়ের কর্মকর্তারা বলেন, এ সুপারিশের বাস্তবায়নের জন্য তহবিল বরাদ্দ স্থগিত রয়েছে। অর্থমন্ত্রণালয় অতিরিক্ত ২০ কোটি ৪০ লাখ টাকা বরাদ্দ দেয়ার পর কারা অধিদফতর দেশজুড়ে ১৩টি কেন্দ্রীয়সহ ৬৪ কারাগারে নতুন তালিকার খাবার পরিবেশন করবে। বর্তমানে ৪০ হাজার কয়েদিদের সক্ষমতার বিপরীতে ৯০ হাজারের জন্য সকালের নাস্তায় রুটি ও গুড়সহ তিন বেলার খাবারে দুইশ ৪৪ কোটি টাকা বরাদ্দ রয়েছে। কর্মকর্তারা বলেন, রংপুরের উপকমিশনার ২০১৮ সালের ৩ মার্চ রংপুর কারাগারে পরিদর্শনে যাওয়ার পর কয়েদিদের সকালের খাবারের মেন্যুতে পরিবর্তন আনার অনুরোধ করেছিলেন। এর পরেই এমন উদ্যোগ নেয়া হয়েছে।\n‘রুবেলকে ছাড়া কাউকে বিয়ে করব না’ গতকাল রাত থেকে ভৈরব থানায় আটক প্রেমিক-প্রেমিকা। প্রেমিকা চান প্রেমিককে বিয়ে করতে, কিন্তু প্রেমিক চান না। শুক্রবার দিনভর আলোচনা করেও বিয়েতে রাজি না হওয়া প্রেমিক রুবেলের বিরুদ্ধে ধর্ষণের মামলা করেছেন প্রেমিকার বাবা। প্রেমিক রুবেল ভৈরব হাজী আসমত কলেজের অনার্সের ছাত্র। আর প্রেমিকা ভৈরবের সরকারি জিল্লুর রহমান কলেজের অনার্স পরীক্ষার্থী। তাদের দুজনের বাড়ি ভৈরব উপজেলার চাঁনপুর গ্রামে।প্রেমিকা বলেন, আমি রুবেলকে ছাড়া কাউকে বিয়ে করব না। সে আমার সঙ্গে একাধিক দিন রাত কাটিয়েছে, তাই বিয়ে করতেই হবে।অপরদিকে প্রেমিক রুবেল বলেন, প্রেম করেছি কিন্তু তাকে বিয়ে করব না। প্রেমিকার সঙ্গে রাত কাটালেও তার শরীর স্পর্শ করেনি।স্থানীয় সূত্রে জানা গেছে, তারা দীর্ঘ ৭ বছর যাবত প্রেম করছেন। দুজন একাধিক দিন একসঙ্গে রাত কাটিয়েছেন। প্রেমিক রুবেল দুই বছর যাবত তার প্রেমিকাকে বিয়ে করবে বলেও বিয়ে করছে না। এই ক্ষোভে গত ৪ মাস আগে তার প্রেমিকা বিষপান করেও বেঁচে যান। এরপরও রুবেল তাকে বিয়ের আশ্বাস দিয়ে বিয়ে করছে না।\nগতকাল বৃহস্পতিবার বিকেলে রুবেলকে ভৈরব বাজারে পেয়ে তার প্রেমিকা আটক করে। দুইজনের তর্কবিতর্কতে আশপাশের লোকজন জড়ো হলে ভৈরব পৌরসভার প্যানেল মেয়র মো. আল আমিন ঘটনা দেখে তাদেরকে পুলিশে সোপর্দ করেন। পরে থানায় তাদের অভিভাবককে ডেকেও কোনো মীমাংসা হয়নি। এ বিষয়ে ভৈরব থানা পুলিশের পরিদর্শক ( তদন্ত) বাহালুল খান বাহার জানান, দুই পরিবার মিলেও ঘটনাটি মীমাংসা করতে পারেনি। এই ঘটনায় প্রেমিকার বাবা বাদী হয়ে থানায় একটি ধর্ষণের মামলা করেছেন।\nপাঁচ হাজার ডলার পুরস্কার পাচ্ছেন না সেই নাঈম?...\nসব পুড়ে ছাই হলেও, আগুনের কোন ছোঁয়াও লাগেনি চক বাজা...


mukul roy – প্রিয় বন্ধু বাংলা\nহোম > Posts tagged "mukul roy"\nসাংসদ পদ বাঁচাতেই কি মুকুল রায়ের দ্বারস্থ এই বিজেপি নেতা? তীব্র চাঞ্চল্য রাজনৈতিক মহলে\nপ্রিয় বন্ধু মিডিয়া রিপোর্ট - একুশের বিধানসভা নির্বাচনের প্রাক্কালে একটা বড়সড় দলবদল হয় এ রাজ্যে। আর সেই দলবদলের হাত ধরেই তৃণমূলের অধিকাংশ নেতা বিজেপিতে যোগদান করেন। যাদের মধ্যে অন্যতম হলেন পূর্ব বর্ধমানের সাংসদ সুনীল মণ্ডল। রাজনীতির জগতে যিনি বর্তমানে সুবিধাবাদী নেতা বলে পরিচিত হয়েছেন। কার্যত একটা সময় তিনি বাম রাজনীতির অংশ\nপেগাসাস প্রসঙ্গে এবার জড়িয়ে গেল মুকুল রায়ের নাম, উঠে এলেন সমালোচনার শীর্ষে\nপ্রিয় বন্ধু মিডিয়া রিপোর্ট - পেগাসাস কান্ডের হাত ধরে এবার বিতর্কের শীর্ষে উঠে এলেন বর্তমান তৃণমূল নেতা মুকুল রায়। কার্যত বেশ কিছুদিন যাবৎ পেগাসাস বিতর্ক নিয়ে চাপানউতোর তুঙ্গে উঠেছে। গতকাল একুশে জুলাইয়ের ভার্চুয়াল মঞ্চে মুখ্যমন্ত্রী মমতা বন্দ্যোপাধ্যায়ের গলাতেও বেশিরভাগ সময় পেগাসাস বিতর্ক নিয়ে কেন্দ্রীয় সরকারের বিরুদ্ধে ক্ষোভ উগরে দিতে দেখা গিয়েছে।\nদলে ফিরে এসেও মুকুল রায় রইলেন নিশ্চুপ একুশের মঞ্চে, নতুন করে আবার জল্পনার সূত্রপাত\nপ্রিয় বন্ধু মিডিয়া রিপোর্ট - দীর্ঘদিন পরে পুরনো দলে ফিরে এসেছেন একসময়ের তৃণমূল সেকেন্ড-ইন-কমান্ড মুকুল রায়। গতকাল একুশে জুলাইয়ের শহীদ মঞ্চে তাঁর উপস্থিতি ছিল যথেষ্ট উল্লেখযোগ্য। ভার্চুয়াল মঞ্চে মমতা বন্দ্যোপাধ্যায় পাশে সদ্য প্রাক্তন বিজেপির সর্বভারতীয় সহ-সভাপতির উপস্থিতি জাতীয় রাজনীতিতে অন্যতম দৃশ্য হিসাবে দাগ কাটবে বলেই মনে করছেন বিশেষজ্ঞরা। মমতা বন্দ্যোপাধ্যায়ের পাশেই\nএকুশে জুলাই পর্ব মিটতেই দিল্লী উড়ে গেলেন তৃণমূল সাংসদ অভিষেক ব্যানার্জ্জী, সাথে মুকুল রায়, জোর চর্চা শুরু\nপ্রিয় বন্ধু মিডিয়া রিপোর্ট - গতকাল একুশে জুলাই এর পর্ব মিটতেই এবার আগামী রাজ্যসভার নির্বাচন নিয়ে মাথা ঘামাতে শুরু করেছে তৃণমূল। প্রসঙ্গত, আগামী9আগস্ট রাজ্যসভার সদস্য পদে নির্বাচন হতে চলেছে।। গত 12 ই ফেব্রুয়ারি রাজ্যসভার সদস্য পদ থেকে অব্যাহতি দিয়ে গেরুয়া শিবিরে যোগদান করেছেন দীনেশ ত্রিবেদী। কার্যত সেই আসনে এবার\nশোকের আবহেও দায়িত্ব পালনে পিছপা হলেননা মুকুল রায়, করলেন পিএসির প্রথম বৈঠক\nপ্রিয় বন্ধু মিডিয়া রিপোর্ট - মুকুল রায় তৃণমূলে যোগ দিয়েছেন কিছুদিন আগেই। আর তারপরেই দীর্ঘ রোগভোগের পর তাঁর স্ত্রী বিয়োগ ঘটেছে। শোকের আবহ বর্তমান, কিন্তু মুকুল রায় তাঁর দায়িত্ব পালনে বিন্দুমাত্র ত্রুটি করলেননা। কার্যত তাঁর স্ত্রীর পারোলৌকিক অনুষ্ঠান শেষ হওয়ার পরেই মুকুল রায়কে দেখা গেল বিধানসভায় পিএসির বৈঠকে। মুকুল রায় বিধানসভায়\nমুকুল রায়কে চাপে ফেলতে এবার নতুন পরিকল্পনা গেরুয়া শিবিরের, কিভাবে এবার সামাল দেবেন মুকুল?\nপ্রিয় বন্ধু মিডিয়া রিপোর্ট - মুকুল রায় দলবদল করে তৃণমূলে যাবার পর থেকে কার্যত বিজেপি তাঁর বিধায়ক পদ খারিজ করার জন্য উঠে পড়ে লেগেছে। প্রসঙ্গত, মুকুল রায় তৃণমূলে যোগদান করলেও বিজেপি বিধায়ক থাকার কারণে বিধানসভার পাবলিক অ্যাকাউন্টস কমিটির চেয়ারম্যান নিযুক্ত হয়েছেন। আর সেখান থেকেই মুকুল রায়ের বিধায়ক পদ খারিজ করার তৎপরতা\nরাজ্য বিজেপির হেভিওয়েট নেতা এবার মুকুল রায়ের বাড়িতে, তীব্র চাঞ্চল্য রাজনৈতিক মহলে\nপ্রিয় বন্ধু মিডিয়া রিপোর্ট - এবার মুকুল রায়ের বাড়িতে রাজীব ব্যানার্জ্জীর পর এলেন আরেক বিজেপি নেতা সব্যসাচী দত্ত। একুশের বিধানসভা নির্বাচনের আগে কার্যত তৃণমূল থেকে বিজেপিতে আসার ঢল নেমেছিল। কিন্তু বিধানসভা নির্বাচনে কার্যত বড় হারের মুখে পড়ে বিজেপি। আর তারপরে তৃণমূল থেকে আসা নেতা-নেত্রীরা নিজেদের ভুল বুঝতে পারেন। আর\nমুকুল রায়কে নিয়ে শুনানীর দিন ঘোষণা, মুকুলের বিরুদ্ধে প্রামাণ্য নথি হাজির করবে শুভেন্দু\nপ্রিয় বন্ধু মিডিয়া রিপোর্ট - মুকুল রায় তৃণমূলে যোগদান করার পর থেকেই তাঁর বিধায়ক পদ খারিজ করার দাবিতে সরব হয়েছেন বিরোধী দলনেতা শুভেন্দু অধিকারী এবং গেরুয়া শিবির। এই অবস্থায় মুকুল রায়কে করা হয়েছে বিধানসভার পাবলিক অ্যাকাউন্টস কমিটির চেয়ারম্যান। সেখান থেকেই মুকুল রায়ের বিধায়ক পদ খারিজ করা নিয়ে আরও তৎপর হয়েছে গেরুয়া\nকরোনা আবহে সুখবর! এবার বড়সড় কর্মী নিয়োগ হতে চলেছে বাংলায়! সৌজন্যে মমতার এই স্বপ্নের প্রকল্প


ভারত নিয়ে অঙ্ক শুরু ডু প্লেসিসের দক্ষিণ আফ্রিকার - ২৪৭ বিডি নিউজ\nতিনি এখনও চোট থেকে পুরোপুরি সেরে ওঠেননি। ফলে আজ, মঙ্গলবার থেকে জিম্বাবোয়ের বিরুদ্ধে শুরু বক্সিং ডে টেস্টে ফাফ ডুপ্লেসি নামবেন কি না, তা নিয়ে অনিশ্চয়তা রয়েছে। তবে দক্ষিণ আফ্রিকা অধিনায়কের মাথায় এখন জিম্বাবুয়ে নয়, ঘুরছে ভারতের বিপক্ষে আসন্ন সিরিজের কথা। যে কথাটা নিজেই স্বীকার করছেন ডু প্লেসিস নিজেও। তিনি বলছেন, ‘আমরা এখন থেকেই ভাবতে শুরু করে দিয়েছি, ভারতের বিরুদ্ধে আমাদের দলটা ঠিক কেমন হওয়া দরকার। আর কী করলে হারানো যেতে পারে বিরাট কোহলিদের।’ ডু প্লেসিস এও পরিষ্কার বুঝিয়ে দিয়েছেন যে, ভারতের বিপক্ষে পুরো সুস্থ হয়েই মাঠে নামতে চান তিনি। দক্ষিণ আফ্রিকার অধিনায়কের কথায়, ‘আমার হাতে দুটো রাস্তা আছে। এক, মাঠে নেমে পড়লাম কিন্তু পরে পুরোপুরি ফিট হতে পারলাম না। দুই, এখন মাঠে নামলাম না, বিশ্রাম নিলাম। আর পরে পুরোপুরি সুস্থ হয়ে খেলতে নামলাম। আমি কিন্তু দ্বিতীয় রাস্তাটাই বেছে নেব।’ যার ফলে ধরে নেওয়া হচ্ছে, ভারতের বিরুদ্ধে সিরিজের আগে কোনভাবে ঝুঁকি নিতে চাইছেন না ডু প্লেসিস। প্রয়োজনে জিম্বাবুয়ের বিপক্ষেও খেলবেন না তিনি। এই মুহূর্তে কীরকম অবস্থা তাঁর কোমরের চোটের? ‘চিকিৎসকদের বক্তব্য হল, যদি যন্ত্রণা থাকে, তাহলে সতর্ক থাকতে হবে। প্র্যাক্টিসে আমি সেটাই দেখে নিতে চাই। দেখে নিতে চাই, কীরকম অবস্থা আছে চোটের। গত সপ্তাহে জানতে চাইলে বলতাম, জিম্বাবুয়ের বিরুদ্ধে আমার খেলা সম্ভাবনা শতকরা কুড়ি ভাগ। এখন বলব, সেটা ৬০-৪০ অবস্থায় দাঁড়িয়ে,’ বলেন তিনি।\nশুধু তিনি নিজেই নন, দক্ষিণ আফ্রিকা দলে চোট আঘাতের সমস্যা আরও রয়েছে। যেমন চোট সারিয়ে ফেরার পথে ডেল স্টেন। কিন্তু এই ফাস্ট বোলারও কি কাঁধের চোট সারিয়ে পুরোপুরি সুস্থ হয়ে গিয়েছেন? এই প্রশ্ন ঘোরাফেরা করছে। স্টেনকে নিয়েও তাড়াহুড়ো করতে চান না ডু প্লেসিস। সোমবার সাংবাদিকদের তিনি বলেছেন, ‘ডেলকে নিয়ে অনেক কিছু খতিয়ে দেখতে হবে। দেখতে হবে, প্রথম টেস্টের আগে ও কত ওভার বল করতে পারল। তাছাড়া আরও দেখতে হবে, ওর বোলিংয়ে সেই তীব্রতা আছে কি না।’ তাঁর দলের অন্যতম সেরা অস্ত্রকে নিয়ে কোনরকম ঝুঁকি যে তিনি নিতে চান না, তা পরিষ্কার করে দিয়েছেন ডু প্লেসিস। দক্ষিণ আফ্রিকা অধিনায়কের কথায়, ‘আমরা চাই ডেল একশো ভাগ সুস্থ হয়ে মাঠে নামুক। ডেল যদি মনে করে, ও এখনও পুরোপুরি সুস্থ হয়ে ওঠেনি, তাহলে জিম্বাবুয়ের বিপক্ষে ও খেলবে না।’ পরিষ্কার কথা হল, জিম্বাবুয়ের বিপক্ষে ডেল স্টেনকে নামিয়ে ঝুঁকি নিতে চায় না দক্ষিণ আফ্রিকা। ডু প্লেসিসও বলে দিচ্ছেন, ‘জিম্বাবুয়ের বিপক্ষে খেললেও সমস্যা হবে না। ভারতের বিপক্ষে টেস্ট সিরিজ শুরুর আগে অনেক সময় পাওয়া যাচ্ছে। তার মধ্যে নিশ্চয়ই ও তৈরি হয়ে যাবে।’ জিম্বাবোয়ের বিপক্ষে ডু প্লেসিস খেলতে না পারলে সে ক্ষেত্রে নেতৃত্ব দিতে পারেন এ বি ডি ভিলিয়ার্স। তাছাড়া ডিন এলগারের নামও রয়েছে সম্ভাব্য অধিনায়ক হিসেবে।\nডু প্লেসিস দক্ষিণ আফ্রিকা ভারত


why siddhant chaturvedi cried in front of salman khan? ; সলমনের মুখোমুখি হতেই কেঁদে ফেললেন সিদ্ধান্ত চতুর্বেদী! কী এমন বললেন ভাইজান? | Indian Express Bangla\nwhy siddhant chaturbedi cried in front of salman khan\nকেন কেঁদে ফেললেন সিদ্ধান্ত? কী এমন হল?\nUpdated: March 25, 2022 4:54:13 pm\nসলমন খান- সিদ্ধান্ত কাপুর\nবলিউডে দ্রুত গতিতে উঠে আসছে নতুন কিছু মুখ, তাদের মধ্যে একজন সিদ্ধান্ত চতুর্বেদি ( Siddhant Chaturvedi )। ‘গাল্লি বয়’ দিয়েই বলিউডে অভিষেক হয় তার। এরপর বান্টি বাবলি ২ এবং গহেরাইয়ান – তার প্রশংসায় পঞ্চমুখ অনেকেই। রাস্তা সহজ ছিল না, এর আগেও নিজের স্ট্রাগল সম্পর্কে বক্তব্য রেখেই শিরোনামে ছিলেন তিনি। জানিয়েছিলেন সলমন খানের ( Salman Khan ) বিরাট ফ্যান, বিগ বসে সামনে দেখার পরেই তাই আর সামলাতে পারলেন না নিজেকে, কী করলেন অভিনেতা?\nসিদ্ধান্ত বিগ বসে গেছিলেন প্রমোশন করতে। সেখানেই সলমনকে সামনে দেখে আবেগে আপ্লুত হয়ে পড়েন তিনি। পরে এক সাক্ষাৎকারে সিদ্ধান্ত বলেন, “প্রথমবার ভাইকে দেখার পর কেঁদে ফেলেছিলাম। গাল্লি বয় দেখেছিলেন ভাইজান, উনি আমার প্রশংসা করছিলেন, আমার কাজ নিয়ে যথেষ্ট ভাল মন্তব্য করেন।” বলাই বাহুল্য, একজন সুপারস্টারের থেকে মন্তব্য শুনে নিজেকে ধরে রাখতে পারেননি সিদ্ধান্ত।\nসাফল্য পাওয়ার পরের কথাও বলেন সিদ্ধান্ত। উত্তরপ্রদেশে পৌঁছানোর পরেই গ্রামের লোক তাকে চিনে নিন, এগিয়ে আসেন, মালা পরিয়ে দেন। কাছের মানুষের এই সাফল্য তাদের কাছেও নিদারুণ আনন্দের। অনুভূতি ছিল সাংঘাতিক, যেন অনেককিছু পেয়ে গেছেন অভিনেতা জানিয়েছিলেন নিজেই।\nsalman khanSiddhant Chaturvedi\nWeb Title: Why siddhant chaturbedi cried in front of salman khan\nভগবানের সান্নিধ্যে থাকতে চান, অভিনয় ছাড়লেন এই জনপ্রিয় অভিনেত্রী


করোনায় ‘মৃত' নারী বাড়ি ফিরলেন জীবিত! - Bhorer Kagoj\nএভারেস্টকে বর্জ্যমুক্ত করার উদ্যোগ নেপালের\nপ্রচ্ছদ বাংলাদেশস্বাস্থ্য করোনায় ‘মৃত’ নারী বাড়ি ফিরলেন জীবিত!\nপ্রকাশিত: জানুয়ারি ২৬, ২০২১ , ১২:৩৩ অপরাহ্ণ আপডেট: জানুয়ারি ২৬, ২০২১ , ১২:৩৪ অপরাহ্ণ\nপরিবারকে জানানো হয়েছিল তাদের আপনজন মারা গেছেন। কিন্তু ৮৫ বছর বয়সী নারী যখন জীবিত ফিরে এলেন, তখন সবাই অবাক! রোববার স্পেনের একটি পত্রিকা এমন এক চাঞ্চল্যকর খবর প্রকাশ করেছে।\nস্পেনের লা ভজ ডে জালিসিয়া পত্রিকা লিখেছে, পরিবারকে জানানো হয় করোনায় আক্রান্ত ৮৫ বছর বয়সী রোজেলিয়া ব্লাঙ্কো ১৩ জানুয়ারি মারা গেছেন। পরের দিন তার দাফন। করোনার কারণে পরিবারের কেউ সে অনুষ্ঠানে অংশ নিতে পারবেন না। অথচ ওই নারী উত্তর স্পেনের এক নার্সিং হোমে চিকিৎসারত ছিলেন।\nনার্সিং হোমটির পরিচালনা প্রতিষ্ঠান সান রোজেন্ডো ফাউন্ডেশনের বরাত দিয়ে প্রতিবেদনে বলা হয়েছে, নার্সিং হোমে রোজেলিয়াসহ যাদের কোভিড পজিটিভ ধরা পড়ে তাদের সবাইকে বিশেষ চিকিৎসার জন্য ২৯ ডিসেম্বর অন্য একটি নার্সিং হোমে নিয়ে যাওয়া হয়।\nজোভ থেকে পেরেইরো ডি আগুয়ারে স্থানান্তরকালে কাছাকাছি দুই নার্সিং হোম থেকে দুইজন বৃদ্ধাকে স্থানান্তর করে একই রুমে রাখার সময় এই নাম, পরিচয়ের বিভ্রান্তি ঘটেছে। যার ফলে তাদের পরিবারের কাছে খবর পৌঁছেছে রোজেলিয়া মারা গেছে। সূত্র: ডয়েচ ভেলে।\nকরোনা রোধে বাংলাদেশের প্রশংসা জাতিসংঘ মহাসচিবের


জীবন না- জীবিকা আগে:স্বাস্থ্য বিধি নিয়ন্ত্রণ না করতে পারলে মৃত্যুর মিছিল দেখতে হবে...! - Chattogram Daily - Latest News from Chittagong\nHome>বিশেষ খবর>জীবন না- জীবিকা আগে:স্বাস্থ্য বিধি নিয়ন্ত্রণ না করতে পারলে মৃত্যুর মিছিল দেখতে হবে…!\nজীবন না- জীবিকা আগে:স্বাস্থ্য বিধি নিয়ন্ত্রণ না করতে পারলে মৃত্যুর মিছিল দেখতে হবে…!\nজুলাই ৬, ২০২১ ৫:৪৬ অপরাহ্ণLast Updated: জুলাই ৬, ২০২১ ৫:৪৬ অপরাহ্ণ\nমুঃ বাবুল হোসেন বাবলা:৬জুলাই,চট্টগ্রাম\nকরোনাভাইরাসের আক্রান্ত হয়ে দেশে বিগত ২৪ ঘণ্টায় রেকর্ড ১৬৪ জনের মৃত্যু হয়েছে। এ নিয়ে করোনায় মৃত্যু সংখ্যা দাঁড়ালো ১৫ হাজার ৬৬৯ জন(সোমবার বিকেল পর্যন্ত) । করোনা সংক্রমণ বৃদ্ধি পাচ্ছইে” সামাজকি দূরত্ব-শারীরিক দূরত্ব কোনটইি তোয়াক্কা করছে না আমজনতা ! সংক্রমণ রোধে সামাজকি দূরত্ব এখন স্লোগানে রূপ নিয়েছে ,সরকার শুরু থেকে স্বাস্থ্য অধদিপ্তর বারবার সামাজিক দূরত্ব মেনে চলার কথা বল্লেও তা মানছে না সাধারণ মানুষ।\nরোববার চতুর্থ দিন লকডাউনে স্বাস্থ্য অধিদপ্তরের এক বিজ্ঞপ্তিতে এ তথ্য জানানো হয়। গত ২৪ ঘণ্টায় নতুন শনাক্ত হয়েছে ৮ হাজার ৬৬১ জন। এ পর্যন্ত মোট শনাক্ত হয়েছে ৯ লাখ ৪৪ হাজার ৯১৭ জন।এ নিয়ে দেশে টানা ৮ দিন শতাধিক ব্যক্তির মৃত্যু হয়েছে। এর আগে শনিবার করোনায় প্রাণ হারান ১৩৪ জন। এর মধ্যে ২৯ হাজার ৩১৫ জন রোগির নমুনায় শনাক্তের হার ২৮ দশমিক ৯৯ শতাংশ। দেশে এ পর্যন্ত মোট নমুনা পরীক্ষা করা হয়েছে ৬৭ লাখ ২৩ হাজার ৫৬০টি।\nমোট পরীক্ষার তুলনায় শনাক্তের হার ১৪ দশমিক ০৫ শতাংশ। মারা যাওয়া ১৫৩ জনের মধ্যে ৫১ জনই খুলনার। এছাড়া ঢাকায় ৪৬, চট্টগ্রামে ১৫, রাজশাহীতে ১২, বরিশালে ৩, সিলেটে ২, রংপুরে ১৫ এবং ময়মনসিংহে ৯ জন মারা গেছেন। মারা যাওয়াদের মধ্যে ৯৬ জন পুরুষ এবং ৫৭ জন নারী।\nকরোনায় চট্টগ্রামে আজও ৯ জনের মৃত্যুঃ আক্রান্ত ৬৬২ জন\nকরোনা আরো ভয়ংকর রূপ দেখাতে পারে........!


রংপুরে ব্যবস্থাপত্র ছাড়াই অবাধে বিক্রি হচ্ছে অ্যান্টিবায়োটিক\nআপডেট সময় : June 10, 2019 at 9:48 pm\nফাতেমা ইসলাম : হাইকোর্টের নিষেধাজ্ঞার পরেও থামছে না ব্যবস্থাপত্র ছাড়া অ্যান্টিবায়েটিক বেচাকেনা। শুধু তাই নয় ব্যবস্থাপত্র ছাড়া বিক্রি বন্ধে জেলাপ্রশাসন ও সিভিল সার্জনকে ব্যবস্থা নেয়ার দায়িত্ব দিলেও দেখা যায়নি কোনো উদ্যোগ। এতে তৈরি হচ্ছে ব্যাপক স্বাস্থ্য ঝুঁকি। যদিও প্রশাসন বলছে এব্যাপারে যতো তাড়াতাড়ি সম্ভব ব্যবস্থা নেয়া হবে। চ্যানেল ২৪ ১৩:০০\nচিকিৎসকের ব্যবস্থাপত্র ছাড়া অ্যান্টিবায়োটিকের বিক্রি বন্ধ করতে এ বছর এপ্রিলের শেষ সপ্তাহে নির্দেশ দেন আদালত। আদালতের নিষেধাজ্ঞা উপেক্ষা করেই চিকিৎসকের পরামর্শ ছাড়াই অবাধে অ্যান্টিবায়েটিক বেচাকেনার এই দৃশ্য রংপুরে সব সময়ের। পার্কের মোড় লালবাগ পায়রা চত্বর টার্মিনালসহ নগরে প্রায় সর্বত্রই চলছে অ্যান্টিবায়োটিকের বিক্রি। কেউ কেউ আবার একবার মাত্র ডাক্তার দেখিয়েই মাসের পর মাস কিনছেন অ্যান্টিবায়োটিক।\nরংপুর কমিউনিটি মেডিকেল কলেজের অধ্যাপক ডা মো. আব্দুল ওয়াদুদ মোস্তফা বলেন, চিকিৎসকের পরামর্শ ছাড়া যদি অ্যান্টিবায়োটিক ব্যবহার করা হয় তাহলে সেটা অবশ্যই অপপ্রয়োগ হবে। সাধারণ মানুষকে বুঝতে হবে যে চিকিৎসকের পরামর্শ ছাড়া অ্যান্টিবায়োটিক ব্যবহার করা যাবে না।\nরংপুর জেলা প্রশাসক মো. রুহুল আমিন মিঞা বলেন, অবাধে অ্যান্টিবায়োটিক বিক্রি বন্ধ করতে যত দ্রুত সম্ভব ব্যবস্থা নিতে হবে। তবে সিভিল সার্জন তাদের প্রতিনিধি দিলেই আমরা এই অভিযান পরিচালনা শুরু করতে পারবো।\nএক হিসাবে প্রায় আড়াই লাখ ওষুধের দোকান রয়েছে এবং অভিযোগ আছে যার বেশির ভাগেই ব্যবস্থাপত্র ছাড়াই অ্যান্টিবায়োটিক বিক্রি করছে। সম্পাদনা : কায়কোবাদ মিলন


ঋণ খেলাপি ব্যক্তি যখন ব্যাংকের কর্ণধার | The Business Standard\n09 May, 2021, 08:55 pm\nLast modified: 10 May, 2021, 05:03 pm\nএকজন ঋণখেলাপি কোনো ব্যাংকের পরিচালকের দায়িত্ব পালন করতে পারেন না। তাকে তার পদ থেকে অপসারণের দায়িত্ব বাংলাদেশ ব্যাংকের। কিন্তু, তার ঋণ খেলাপির এই ইতিহাস সত্ত্বেও কোনো পদক্ষেপ নেয়নি কেন্দ্রীয় ব্যাংক।\nইনফোগ্রাফিকস: দ্য বিজনেস স্ট্যান্ডার্ড\nসাউথ বাংলা এগ্রিকালচারাল অ্যান্ড কমার্স ব্যাংকের (এসবিএসি) চেয়ারম্যান এসএম আমজাদ হোসেন। জনতা ব্যাংকের কাছে তার খেলাপি ঋণের পরিমাণ ৫৮ কোটি ৬০ লাখ টাকা।\nআমজাদ হোসেন একইসঙ্গে লকপুর গ্রুপেরও চেয়ারম্যান। ঋণ পরিশোধের বদলে বারবার তার কোম্পানির ঋণ পুনঃতফসিলি করায় তাকে 'স্বভাবজাত ঋণ খেলাপি' আখ্যা দিয়েছে বাংলাদেশ ব্যাংক।\nব্যাংক কোম্পানি আইন অনুযায়ী, একজন ঋণখেলাপি কোনো ব্যাংকের পরিচালকের দায়িত্ব পালন করতে পারেন না। তাকে তার পদ থেকে অপসারণের দায়িত্ব বাংলাদেশ ব্যাংকের। কিন্তু, তার ঋণ খেলাপির এই ইতিহাস সত্ত্বেও কোনো পদক্ষেপ নেয়নি কেন্দ্রীয় ব্যাংক।\nযখন ঋণ খেলাপ সম্পর্কিত বিদ্যমান আইনই মানা হচ্ছে না, ইচ্ছাকৃত ঋণ খেলাপিদের বিরুদ্ধে নতুন করে কঠোর আইনি বিধান প্রণয়ন করতে যাচ্ছে সরকার।\nগত বছরের ডিসেম্বরে লকপুর গ্রুপের দুটি কোম্পানি ইস্টার্ন পলিমার ও মুন স্টার পলিমারের ৫৮.৬১ কোটি টাকা ঋণ পরিশোধের মেয়াদ ১০ বছর বাড়ানোর অনুমোদন দেয় জনতা ব্যাংকের বোর্ড। ১০ বছরের মধ্যে ২ বছরের ঋণের কিস্তি না দেওয়ার সুবিধা (মোরেটোরিয়াম) দেওয়া হয়। অর্থাৎ এ সময়কালে ঋণের কিস্তি পরিশোধ বাধ্যতামূলক নয়। তবে এক্ষেত্রে কেন্দ্রীয় ব্যাংকের অনুমোদন লাগবে।\nব্যাংকটির খুলনা কর্পোরেট শাখায় ঋণ গ্রহীতার খেলাপির ইতিহাস গোপন রেখে ২০১৮ ও ২০১৯ সালে ব্যাংকটির দিলকুশা শাখা থেকে লেটার অব ক্রেডিট (এলওসি) হিসেবে এই ঋণ দেওয়া হয়। এছাড়া, খুলনা করপোরেট শাখা চারবার কোম্পানিগুলোর ঋণ পরিশোধের সময় পরিবর্তন করে।\nবাংলাদেশ ব্যাংকের একটি প্রজ্ঞাপন অনুযায়ী, তৃতীয় বার সময় পরিবর্তনের পরও যদি খেলাপি ঋণ হয়, তবে ঋণ গ্রহীতাকে স্বভাবজাত ঋণ খেলাপি ধরে নেওয়া হবে। তার ঋণ পরিশোধের সময় পরিবর্তন আর বিবেচনা করবে না ব্যাংক এমনটাও উল্লেখ আছে প্রজ্ঞাপনে।\nপ্রজ্ঞাপন নিয়ম অনুযায়ী চলতি বছরের জানুয়ারিতে জনতা ব্যাংককে কারণ দর্শানোর নোটিশ দেয় কেন্দ্রীয় ব্যাংক। ওই নোটিশে জনতা ব্যাংকের কাছে ব্যাখ্যা চাওয়া হয়, কেনো একজন স্বভাবজাত ঋণ খেলাপির ঋণ পুনঃতফসিলের অনুমোদন দিয়েছে বোর্ড?\nতবে শুধু কেন্দ্রীয় ব্যাংকের সম্মতি থাকলেই ঋণ পুনঃতফসিল কার্যকর হয়। এ ব্যাপারে এখনও কোনো সিদ্ধান্ত জানায়নি কেন্দ্রীয় ব্যাংক।\nলকপুর গ্রুপের একাধিক কোম্পানির গুরুতর ঋণ অনিয়মের ঘটনা নজরে আসায় এ সিদ্ধান্ত আপাতত স্থগিত রেখেছে বাংলাদেশ ব্যাংক। একটি পর্যবেক্ষণ প্রতিবেদনে বাংলাদেশ ব্যাংক জানিয়েছে, "২০১৯ সাল থেকে অপরিশোধিত আছে ৫৮.৬১ কোটি টাকার ঋণ। দুটি কোম্পানির স্বত্বাধিকারী আমজাদ এসবিএসি ব্যাংকেরও চেয়ারম্যান। তাই, এক্ষেত্রে ব্যাংকের রেগুলেশন অ্যান্ড পলিসি বিভাগকে যথাযথ পদক্ষেপ নিতে হবে।"\nযোগাযোগ করা হলে বাংলাদেশ ব্যাংকের নির্বাহী পরিচালক ও মুখপাত্র মো. সিরাজুল ইসলাম জানান, তাদের কাছে লকপুর গ্রুপের ঋণ অনিয়মের ব্যাপারে তথ্য আছে। এ কারণেই নতুন সময় নির্ধারণের অনুমোদন দেওয়া হয়নি বলে জানান তিনি।\nতিনি বলেন, আমজাদের বিরুদ্ধে পদক্ষেপ নেওয়ার আগে তার ঋণের ইতিহাস ও ঋণ অনিয়মের অভিযোগ খতিয়ে দেখছে বাংলাদেশ ব্যাংক।\nবাংলাদেশ ব্যাংকের আরেকজন উর্ধ্বতন কর্মকর্তা জানান, কোভিড-১৯ লকডাউনের কারণে তদন্তের কাজ পিছিয়ে আছে।\nযোগাযোগ করা হলে জনতা ব্যাংকে তার ঋণ খেলাপির কথা স্বীকার করেন আমজাদ। তবে তিনি আরও বলেন, ব্যাংকের বোর্ড ১০ বছরের জন্য ঋণ পুনঃতফসিলের অনুমোদন দিয়েছে তাকে, এরমধ্যে ২ বছরের মোরেটোরিয়াম সুবিধা আছে।\nকেন্দ্রীয় ব্যাংক সিদ্ধান্ত না জানানোয় এই প্রস্তাব এখনো কার্যকর হয়নি বলে জানান তিনি।\nতিনি আরও জানান, তার ব্যবসায়িক কার্যক্রমের ৯০ শতাংশই বন্ধ হয়ে যাওয়ায় ঋণের কিস্তি পরিশোধ করতে পারেননি তিনি।\nতার ঋণ পরিশোধের নতুন সময় নির্ধারণের অনুমোদন কার্যকর হলে কীভাবে তিনি ব্যবসা বন্ধ থাকা অবস্থায় কিস্তি পরিশোধ করবেন এমন প্রশ্নের উত্তরে তিনি বলেন, তার বর্তমানে ঋণ পরিশোধের সামর্থ্য না থাকায় তিনি ২ বছরের মোরাটোরিয়াম সুবিধা চেয়েছেন।\nতিনি জানান, এই দুই বছরে তার ব্যবসা ঘুরে দাঁড়ালে তিনি ঋণ পরিশোধ করতে পারবেন।\nলকপুর গ্রুপের আর্থিক অনিয়মের ব্যাপারে কথা বলতে জনতা ব্যাংকের ব্যবস্থাপনা পরিচালককে একাধিকবার কল করে এবং তার অফিসে গিয়েও তার সঙ্গে যোগাযোগ করা সম্ভব হয়নি।\nজনতা ব্যাংক থেকে লকপুর গ্রুপ মোট ৫৭৩ কোটি টাকা ঋণ নিয়েছে। এরমধ্যে ঋণের সীমা থেকেও বেশি ২৬.৬৩ কোটি টাকা। ঋণের সীমার মধ্যে ঋণের পরিমাণ নির্ধারণের দায়িত্ব ব্যাংকের, কিন্তু তা করেনি জনতা ব্যাংক। তার পরিবর্তে ব্যাংকটি ঋণ গ্রহীতার ঋণের অ্যাকাউন্ট নবায়ন করেছে বলে জানিয়েছেন ব্যাংক সংশ্লিষ্টরা।\nক্রেডিট ইনফরমেশন ব্যুরোর (সিআইবি) তথ্য অনুযায়ী, গত বছরের ২৯ সেপ্টেম্বর পর্যন্ত তার অপরিশোধিত ঋণের পরিমাণ ছিল ১৯৬ কোটি টাকা, অর্থাৎ সঠিক সময়ে এ পরিমাণ ঋণ পরিশোধে ব্যর্থ হয়েছেন তিনি। এছাড়া, ১ কোটি টাকার বিশেষ স্মারকলিপি অ্যাকাউন্ট (এসএমএ) সম্পদের নিম্ন মানের নির্দেশক। ১১ কোটি টাকা হলো সাব-স্ট্যান্ডার্ড ঋণ, আর ৫০ কোটি ছিল মন্দ ঋণ।\nসিআইবি'র ২০২০ সালের ২৯ সেপ্টেম্বরের ডেটাবেজে তার ৫০ কোটি টাকা ঋণ খেলাপির কথা উল্লেখ ছিল। কিন্তু জনতা ব্যাংকের স্মারকলিপিতে দেখানো হয়, গত বছরের ১৫ সেপ্টেম্বর তার মন্দ ঋণ পরিশোধের নতুন সময় নির্ধারিত হয়েছে। তবে, এটি বাংলাদেশ ব্যাংকের যাচাই করা তথ্য নয়।\nঋণ খেলাপি ছাড়াও কর ফাঁকির ইতিহাসও আছে লকপুর গ্রুপের। সম্প্রতি লকপুর গ্রুপের চারটি কোম্পানির লাইসেন্স বাতিল করেছে জাতীয় রাজস্ব বোর্ড। বন্ডেড ওয়্যারহাউজের অপব্যবহারের মাধ্যমে কাস্টম শুল্ক ফাঁকি দেওয়া কোম্পনি চারটির লাইসেন্স বাতিলের পাশাপাশি তাদের ৩৮ কোটি টাকা জরিমানাও করেছে এনবিআর।\nকোম্পানি চারটি হলো বাংলাদেশ পলি প্রিন্টিং ইন্তারন্যাশনাল লি., মুন স্টার পলিমার এক্সপোর্ট, ইস্টার্ন পলিমার অ্যান্ড আলফা এক্সেসরিজ এবং এগ্রো এক্সপোর্ট।\nঢাকা স্টক এক্সচেঞ্জে নিবন্ধিত লকপুর গ্রুপের আরেকটি কোম্পানি খুলনা প্রিন্টিং অ্যান্ড প্যাকেজিং লিমিটেডও অকূল পাথারে পড়েছে। কোম্পানিটি ২০১৪ সালে শেয়ার বাজার থেকে ৪০ কোটি টাকা ওঠায়। কিন্তু বিনিয়োগকারীদের হতাশ করে মাত্র দুই বছরের ব্যবধানে 'এ' ক্যাটাগরি থেকে 'জেড' ক্যাটাগরিতে নাম লেখায় কোম্পানিটি।\nযখন কোনো কোম্পানি ১০ শতাংশের বেশি ডিভিডেন্ড ঘোষণা দেয়, তাদের 'এ' ক্যাটাগরির কোম্পানি ধরা হয়। ডিভিডেন্ড ১০ শতাংশের কম হলে 'বি', আর কোনো ডিভিডেন্ডই না থাকলে সেটি 'জেড' ক্যাটাগরির।\nএসবিএসি ব্যাংকের সার্বিক কার্যক্রম\nনতুন প্রজন্মের ব্যাংকটি ২০১৩ সালে যাত্রা শুরু করে, শুরু থেকেই স্পন্সর পরিচালক হিসেবে ব্যাংকের চেয়ারম্যানের পদে ছিলেন আমজাদ।\nএসবিএসি ব্যাংকেও তার ঋণ আছে। অন্যান্য ব্যাংকের মতো এসবিএসিতেও তার ঋণ পরিশোধে অনিয়ম দেখা গেছে বলে জানিয়েছেন ব্যাংকের কর্মকর্তারা।\n২০১৬ সাল পর্যন্ত ব্যাংকটির কোনো খেলাপি ঋণ ছিল না। তবে, ২০১৯ সালে এক লাফে খেলাপি ঋণ বেড়ে ৬ শতাংশে দাঁড়ায়, যা এর আগের বছরও মাত্র ১ শতাংশ ছিল।\nমহামারির কারণে ঋণ পরিশোধের সময়সীমা শিথিল করায় ও ঋণ শ্রেণিকরণ স্থগিত করায় গত বছরের ডিসেম্বরে ব্যাংকিং খাতে উল্লেখযোগ্যভাবে খেলাপি ঋণের পরিমাণ কমে আসে। কিন্তু, শুধু এসবিএসি ব্যাংকের খেলাপি ঋণের হারেই কোনো পরিবর্তন দেখা যায়নি। ব্যাংকটির খেলাপি ঋণের পরিমাণ এখনও ৬ শতাংশের বেশি।\nঋণ খেলাপি / সাউথ বাংলা এগ্রিকালচারাল অ্যান্ড কমার্স ব্যাংক


আয়শার জামিন হয়নি, আবেদন ফেরত নিলেন তাঁর আইনজীবীরা\n০৮ আগস্ট ২০১৯, ২১:৫৪\nআপডেট: ২২ আগস্ট ২০১৯, ১২:৪৯\nবরগুনায় রিফাত শরীফ হত্যা মামলায় তাঁর স্ত্রী আয়শা সিদ্দিকা মিন্নির জামিন হয়নি। বরগুনার আদালতে দুই দফা বিফল হয়ে হাইকোর্টে জামিন চেয়ে আবেদন করেছিলেন আয়শা। এই আবেদনের ওপর আজ বৃহস্পতিবার বিচারপতি শেখ মো. জাকির হোসেন ও বিচারপতি মো. মোস্তাফিজুর রহমানের সমন্বয়ে গঠিত হাইকোর্ট বেঞ্চে শুনানি হয়। শুনানি নিয়ে আদালত রুল (জামিন প্রশ্নে) দেওয়ার অভিপ্রায় ব্যক্ত করেন। এ প্রেক্ষাপটে আয়শার আইনজীবীরা জামিন আবেদন ফেরত নেওয়ার সিদ্ধান্ত জানিয়ে তা ফেরত নেন।\nশুনানির শেষ পর্যায়ে আয়শার আইনজীবীর উদ্দেশ্যে আদালত বলেন, ‘আমরা রুল দিতে চাচ্ছি, আপনার ১৬৪ ধারার জবানবন্দি নিয়ে আসেন। ১৬৪ ধারার জবানবন্দি না দেখে আমরা কীভাবে সিদ্ধান্ত দেব? যদি রুল না নেন, তাহলে টেক ব্যাক (ফেরত নেন) করতে পারেন।’ পরে আয়শার আইনজীবী জেড আই খান পান্না বলেন, আবেদন (জামিন) ফেরত নিচ্ছি।\nজেড আই খান পান্না প্রথম আলোকে বলেন, ১৮ আগস্টের পর হাইকোর্টের অন্য বেঞ্চে জামিন আবেদনটি উপস্থাপন করা হবে। আয়শাসহ অন্যদের ১৬৪ ধারার জবানবন্দি পেতে আইনি পদক্ষেপ নেওয়া হবে।\nওই মামলায় গত ২১ জুলাই প্রথমে বিচারিক হাকিম আদালতে এবং পরে গত ৩০ জুলাই বরগুনা জেলা ও দায়রা জজ আদালতে জামিন চেয়ে বিফল হন আয়শা। এ অবস্থায় গত ৪ আগস্ট আয়শার জামিন চেয়ে হাইকোর্টের সংশ্লিষ্ট শাখায় আবেদনটি করা হয়, যার ওপর আজ শুনানি হয়। বিকেল তিনটা থেকে সোয়া চারটা পর্যন্ত শুনানি চলে।\nআদালতে আয়শার পক্ষে শুনানি করেন জ্যেষ্ঠ আইনজীবী জেড আই খান পান্না, সঙ্গে ছিলেন আইনজীবী এম মঈনুল ইসলাম, মাক্কিয়া ফাতেমা ইসলাম প্রমুখ। রাষ্ট্রপক্ষে শুনানি করেন অতিরিক্ত অ্যাটর্নি জেনারেল মোমতাজ উদ্দিন ফকির, সঙ্গে ছিলেন ডেপুটি অ্যাটর্নি জেনারেল এস এম গোলাম মোস্তফা ও মো. রেজাউল করিম।\nশুনানির শুরুতে জামিনের আরজি জানিয়ে আইনজীবী জেড আই খান পান্না বলেন, ঘটনার তারিখ ২৬ জুন, এজাহার হয় ২৭ জুন। এজাহারে আয়শা এক নম্বর সাক্ষী। একমাত্র চাক্ষুষ সাক্ষী। এক আসামির বক্তব্যের ভিত্তিতে ১৬ জুলাই তাঁকে জিজ্ঞাসাবাদের জন্য নেওয়া হয়, পরদিন গ্রেপ্তার দেখানো হয়। বেআইনি, ভুলভাবে ও জোরপূর্বক তার স্বীকারোক্তিমূলক জবানবন্দি নেওয়া হয়েছে।\nআইনজীবী জেড আই খান পান্না বলেন, পাঁচ দিনের রিমান্ডে জিজ্ঞাসাবাদের জন্য তাঁকে পুলিশ লাইনে নেওয়া হয়, যা সর্বোচ্চ আদালতের নির্দেশনার লঙ্ঘন। মেয়েটির বয়স ১৯ বছর। এ ঘটনায় তাঁর সম্পৃক্ততা নেই, থাকলে জীবন বাজি রেখে স্বামীকে বাঁচানোর জন্য প্রাণপণ চেষ্টা করতেন না। মেয়েটি আতঙ্কের মধ্যে আছেন। এ ছাড়া অসুস্থও। ফৌজদারি কার্যবিধির ৪৯৭ ধারা অনুসারে বৃদ্ধ, নারী ও অসুস্থ ব্যক্তি জামিন পেতে পারেন, সে অনুসারে শুধু জামিন চাচ্ছি।\nরাষ্ট্রপক্ষে শুনানিতে অংশ নিয়ে অতিরিক্ত অ্যাটর্নি জেনারেল মোমতাজ উদ্দিন ফকির পুলিশের প্রতিবেদন ও বরগুনার আদালতে আয়শার জামিন নামঞ্জুর হওয়ার দুটি আদেশ পড়ে শোনান।\nফৌজদারি কার্যবিধির ৪৯৭ ও ৪৯৮ ধারা তুলে ধরে মোমতাজ উদ্দিন ফকির বলেন, চারজনের জবানবন্দিতে তাঁর (আয়শার) নাম এসেছে। উভয় পক্ষের নিজ নিজ দাবি করা ভিডিও ফুটেজ, ১৬৪ ধারার জবানবন্দি, ঘটনার আগে পরে আয়শার সঙ্গে নয়ন বন্ডের ফোনে কথোপকথন, নয়নের সঙ্গে আয়শার বিয়ের কাবিননামা ও সিডি বিবেচনায় নিয়ে দায়রা আদালত আয়শার জামিন আবেদন খারিজ করেছেন। অভিযোগের সারবত্তা প্রতীয়মান হয় বলেও আদেশে এসেছে।\nপুলিশের প্রতিবেদনের বরাত দিয়ে রাষ্ট্রের এই আইন কর্মকর্তা বলেন, আয়শা প্রকৃতপক্ষে রিফাত হত্যাকাণ্ডের মূল হোতা (মাস্টারমাইন্ড)। ঘটনার আগে ও পরে আয়শার সঙ্গে নয়ন বন্ডের কথা হয়েছে। আপিল বিভাগের নির্দেশনা মেনেই তাঁকে জিজ্ঞাসাবাদ করা হয়। ২৪ ঘণ্টার মধ্যেই তাঁকে আদালতে হাজির করা হয়। তাঁকে রিমান্ডে দুই দিন রাখা হয়, পাঁচ দিন নয়। এ ক্ষেত্রে উচ্চ আদালতের নির্দেশ অনুসরণ করা হয়েছে। এ ছাড়া আবেদনকারী অসুস্থ, সে বিষয়ে কোনো তথ্য তাঁরা আদালতে দেননি।\nশুনানির এই পর্যায়ে জেড আই খান পান্না বলেন, উনি পুলিশের কথা বলেছেন। এখন পর্যন্ত মামলার অপর চার আসামিকে ধরার ক্ষেত্রে পুলিশের যে উদ্যোগ নেই, এটি পরিষ্কার। এটি জামিনের বিষয়।\nআইনজীবীর উদ্দেশ্যে আদালত বলেন, ‘আপনার (আয়শা) ১৬৪ ধারার জবানবন্দি কি আপনার কাছে আছে?’ তখন জেড আই খান পান্না বলেন, ‘পাইনি, চেষ্টা করেছি। যেহেতু চার্জশিট দেয়নি, সে কারণে ১৬৪ ধারার জবানবন্দি আমাদের দেয়নি।’ আদালত বলেন, ‘১৬৪ ধারার জবানবন্দি না দেখে আমরা কীভাবে সিদ্ধান্ত দেব?’ তখন জেড আই খান পান্না বলেন, ‘যদি অভিযুক্ত হই, তাহলে আমার বিচার হবে। আমার দেশ থেকে পালিয়ে যাওয়ার কোনো সম্ভাবনাও নেই।’ আদালত বলেন, ‘আমরা রুল দিয়ে দিচ্ছি, আপনি ১৬৪ ধারার জবানবন্দি নিয়ে আসেন। আপনার ১৬৪ ধারার জবানবন্দি আছে, ১৫ জনের মধ্যে আরও কজনের আছে।’\nতখন আইনজীবী জেড আই খান পান্না বলেন, ‘১৫ জনের মধ্যে শুধু দুজন আমার কথা বলছে। একটু বিবেচনা করুন। এফআইআরে আমার নাম নেই।’ আদালত বলেন, ‘১৬৪ ধারার জবানবন্দি দেখতে হবে।’ তখন আইনজীবী বলেন, ‘তাহলে এ বিষয়ে আদেশ দিয়ে দিন।’ আদালত বলেন, ‘রুল দিচ্ছি, যদি রুল না নেন, তাহলে টেক ব্যাক (ফেরত নেন) করতে পারেন।’ পরে আইনজীবী বলেন, ‘তাহলে আবেদনটি টেক ব্যাক করছি।’\nগত ২৬ জুন বরগুনা সরকারি কলেজের সামনে প্রকাশ্যে কুপিয়ে হত্যা করা হয় রিফাত শরীফকে। ওই ঘটনায় সামাজিক যোগাযোগমাধ্যমে ছড়িয়ে পড়া ভিডিওতে দেখা যায়, সাব্বির আহমেদ ওরফে নয়ন বন্ড ও রিফাত ফরাজী তাঁকে রামদা দিয়ে কোপাচ্ছেন। ঘটনার পরদিন রিফাত শরীফের বাবা আবদুল হালিম দুলাল শরীফ ১২ জনকে আসামি করে একটি মামলা করেন। এরপর গত ২ জুলাই নয়ন বন্ড পুলিশের সঙ্গে ‘বন্দুকযুদ্ধে’ নিহত হন। পরে রিফাত ফরাজীকে গ্রেপ্তার দেখায় পুলিশ। গত ১৬ জুলাই আয়শাকে বরগুনার পুলিশ সুপারের কার্যালয়ে ডেকে নিয়ে দিনভর জিজ্ঞাসাবাদের পর ওই মামলায় তাঁকে গ্রেপ্তার দেখানো হয়।\nবরগুনা বরগুনা সদর বরিশাল বিভাগ আদালত\nজামিন পেলেন ক্রিসেন্ট গ্রুপের চেয়ারম্যান\nসালমান শাহর অপমৃত্যুর মামলার তদন্ত প্রতিবেদন আদালতে জমা\nস্ত্রীসহ সাবেক কাস্টমস কর্মকর্তা কারাগারে, খাদ্য কর্মকর্তার কারাদণ্ড\nমুক্তিযোদ্ধার ভুয়া সনদে চাকরি, ৫ কনস্টেবলের কারাদণ্ড\nবদলে যাওয়া হাসপাতালের জরুরি বিভাগ


উইন্ডোজ কম্পিউটারের স্ক্রিনের উজ্জ্বলতা বা ঝলকানি - উইন্ডোজ\nযদি আপনার উইন্ডোজ 10/8/7 ডেস্কটপ কম্পিউটার বা ল্যাপটপের স্ক্রিনের উজ্জ্বলতা এলোমেলোভাবে জ্বলজ্বল করে বা ব্যাটারি পাওয়ার চলাকালীন হয়, তবে এই পোস্টটি কীভাবে এই সমস্যাটি সমাধান করবেন সে সম্পর্কে পদ্ধতিগুলি পরামর্শ দেয়। আমি সম্প্রতি একটি নতুন কম্পিউটার কিনেছি এবং এই সমস্যার মুখোমুখি হয়েছি। যদিও আমি এই পোস্টটি একটি ডেল ল্যাপটপের কথা মাথায় রেখে প্রস্তুত করেছি, এটি এইচপি, লেনোভো, এসার এবং অন্যান্য কম্পিউটারগুলির জন্যও কাজ করতে পারে।\nকম্পিউটারের স্ক্রিনের উজ্জ্বলতা lick\nযদি আপনার কম্পিউটারের স্ক্রিনটি একবারে একবারে ফ্লিকারগুলি, পালসেটগুলি বা ডিমেস করে এবং উজ্জ্বল করে, আপনি দেখতে পারেন যে এই সমস্যা সমাধানের কোনও পরামর্শ আপনাকে সহায়তা করে কিনা। এর মধ্যে কিছু ডেস্কটপে প্রয়োগ করতে পারে এবং তাদের মধ্যে কিছু ল্যাপটপে প্রয়োগ করতে পারে।\nপ্রথমত, ব্যাটারি পাওয়ার চলাকালীন কখন এসি অ্যাডাপ্টারের সাথে, বা উভয় পরিস্থিতিতেই আপনি এই সমস্যার মুখোমুখি হন এবং সনাক্ত করুন। এটি কোনও নির্দিষ্ট বিদ্যুৎ পরিকল্পনা বা সমস্ত বিদ্যুৎ পরিকল্পনার জন্য? এছাড়াও, আপনি যখন বায়োএস এবং সেফ মোডে প্রবেশ করেন তখন এটি ঘটে কিনা তা পরীক্ষা করে দেখুন। আপনার ব্যাটারি খুব পুরানো? এই বিট তথ্যটি আপনাকে সাহায্য করতে পারে।\nআপনি যে কোনও ক্রমে এই পদক্ষেপগুলি চেষ্টা করতে পারেন। আপনার দৃশ্যে যা প্রয়োগ করে বলে মনে করেন সেগুলি নির্বাচন করুন এবং আপনাকে সাহায্য করার সম্ভাবনা বেশি।\nডিসপ্লে ড্রাইভারটি আনইনস্টল করুন এবং পুনরায় ইনস্টল করুন\nডিফল্ট পাওয়ার প্ল্যান পুনরুদ্ধার করুন\nমনিটরের রিফ্রেশ রেট পরিবর্তন করুন\nডেল বুদ্ধিমান প্রদর্শন অক্ষম করুন\nইন্টেল পাওয়ার সেভিং টেকনোলজি অক্ষম করুন\nতৃতীয় পক্ষের সফ্টওয়্যার সমস্যাগুলি পরীক্ষা করুন\nহার্ডওয়্যার ট্রাবলশুটার চালান\nএটি কোনও হার্ডওয়্যার সমস্যা কিনা তা পরীক্ষা করে দেখুন।\nগ্রাফিক্স ড্রাইভারটি পুনরায় আরম্ভ করতে Ctrl + Win + Shift + B টিপুন এবং দেখুন এটি সাহায্য করে কিনা। যদি না হয়, তবে সব প্রস্তুতকারকের ওয়েবসাইটে যান এবং আপনার ভিডিও এবং গ্রাফিক ড্রাইভার আপডেট করুন , আপনার মডেল জন্য।\n2] ডিসপ্লে ড্রাইভারটি আনইনস্টল করুন এবং পুনরায় ইনস্টল করুন\nআপডেট করা যদি ভিডিও ড্রাইভারগুলিকে আনইনস্টল করে এবং পুনরায় ইনস্টল না করে।\nনিরাপদ মোডে উইন্ডোজ 10 বুট করুন ।\nস্টার্ট বোতামটিতে ডান ক্লিক করুন এবং ডিভাইস ম্যানেজার নির্বাচন করুন।\nডিসপ্লে অ্যাডাপ্টার বিভাগটি প্রসারিত করুন\nতালিকাভুক্ত অ্যাডাপ্টারে রাইট ক্লিক করুন\nআনইনস্টল ডিভাইস নির্বাচন করুন\nএই ডিভাইসের জন্য ড্রাইভার সফ্টওয়্যার মুছুন চেক বাক্সটি নির্বাচন করুন\nতারপরে আবার আনইনস্টল নির্বাচন করুন\nআপনার পিসি পুনরায় চালু হওয়ার পরে, উইন্ডোজ আপডেট চালনা করুন এবং উপলব্ধ ড্রাইভার আপডেটটি ইনস্টল করুন may\n3] ডিফল্ট পাওয়ার প্ল্যান পুনরুদ্ধার করুন\nকন্ট্রোল প্যানেল খুলুন সমস্ত কন্ট্রোল প্যানেল আইটেমগুলি Options পাওয়ার বিকল্পগুলি Plan প্ল্যান সেটিংস সম্পাদনা করুন এবং ডিফল্ট পাওয়ার প্ল্যান সেটিংসে ক্লিক করে পুনরুদ্ধার করুন এই পরিকল্পনার জন্য ডিফল্ট সেটিংস পুনরুদ্ধার করুন । আপনার সমস্ত পাওয়ার প্ল্যানগুলির জন্য এটি করুন।\n4] মনিটরের রিফ্রেশ রেট পরিবর্তন করুন\nমনিটরের রিফ্রেশ রেট পরিবর্তন করুন এবং দেখুন যে এটি সাহায্য করে কিনা।\n5] ডেল বুদ্ধিমান প্রদর্শন অক্ষম করুন able\nখোলা আমার ডেল এবং আপনার মনিটরের জন্য পিসি চেকআপ চালান। যদি কোনও সমস্যা সনাক্ত হয়, সমস্যাটি সমাধান করার জন্য এর নির্দেশাবলী অনুসরণ করুন।\nকন্ট্রোল প্যানেলে পাওয়ার অপশনগুলি খুলুন এবং বাম দিক থেকে নির্বাচন করুন ডেল বর্ধিত ব্যাটারি লাইফ বিকল্পগুলি ।\nসেরা বিনামূল্যে অ্যান্টিভাইরাস উইন্ডোজ 10 2016\nব্যাটারি মিটার সেটিংস বক্সটি খুলবে। আনচেক করুন ডেল বুদ্ধিমান প্রদর্শন সক্ষম করুন । প্রয়োগ এবং প্রস্থান ক্লিক করুন।\nদেখুন এই সাহায্য করে কিনা।\n6] ইন্টেল পাওয়ার সেভিং প্রযুক্তি অক্ষম করুন\nযদি আপনার ল্যাপটপটি ইন্টেল প্রসেসর ব্যবহার করে তবে এটি অক্ষম করুন ইন্টেল পাওয়ার সেভিং টেকনোলজি । আপনি আপনার ডেল বা ভাইও কন্ট্রোল সেন্টারে এই সেটিংটি পাবেন। স্টার্ট স্ক্রিন অনুসন্ধান থেকে, টাইপ করুন ইন্টেল এইচডি গ্রাফিক্স নিয়ন্ত্রণ প্যানেল এবং এটি খুলতে এন্টার টিপুন। পাওয়ার> অন ব্যাটারিতে ক্লিক করুন।\nতুমি দেখবে পাওয়ার সেভিং টেকনোলজি প্রদর্শন করুন । এটি অক্ষম করুন, প্রয়োগ ক্লিক করুন এবং আপনার কম্পিউটার পুনরায় চালু করুন।\n7] তৃতীয় পক্ষের সফ্টওয়্যার সংক্রান্ত সমস্যাগুলি পরীক্ষা করুন\nনর্টন এভি, আইক্লাউড এবং আইডিটি অডিও এই তিনটি অ্যাপ্লিকেশন যা উইন্ডোজ 10-এ স্ক্রিন ঝাঁকুনির কারণ হিসাবে পরিচিত them আপনি সেগুলি ইনস্টল করেছেন কিনা তা পরীক্ষা করে দেখুন। আপনার যদি এই পোস্টে দেখুন উইন্ডোজ 10-এ নর্টনকে আপগ্রেড করার পরে কম্পিউটারের স্ক্রিনটি ঝলকান ।\n8] হার্ডওয়্যার ট্রাবলশুটার চালান\nচালান হার্ডওয়্যার ট্রাবলশুটার এবং দেখুন এটি আপনাকে সহায়তা করে কিনা।\n9] ক্লিন বুট রাজ্যে সমস্যার সমাধান\nটাস্ক ম্যানেজারটি খুলুন । যদি টাস্ক ম্যানেজারটি স্ক্রিনের সমস্ত কিছুর সাথে ঝাঁকুনি দেয় তবে আপনার ডিসপ্লে ড্রাইভারটি অপরাধী হতে পারে। আপনার এইভাবে প্রয়োজন হালনাগাদ বা ড্রাইভারটি রোলব্যাক করুন ।\nযদি স্ক্রিনের বাকী অংশগুলি জ্বলজ্বল করার সময় টাস্ক ম্যানেজার ঝাঁকুনি না দেয় তবে একটি বেমানান অ্যাপ্লিকেশন সমস্যার কারণ হতে পারে।\nক্লিন বুট রাজ্যে সমস্যার সমাধান অপরাধী সনাক্ত করতে এবং প্রোগ্রামটি আনইনস্টল করুন ।\n10] এটি কোনও হার্ডওয়্যার সমস্যা কিনা তা পরীক্ষা করে দেখুন\nযদি পুরো স্ক্রিনটি ফ্লিকার হয় তবে এটি সম্ভবত ড্রাইভারের সমস্যা, তবে যদি কেবল কোনও কোণ বা কোনও অংশ ফ্লিকার হয় তবে এটি একটি হার্ডওয়ার সমস্যা হতে পারে। আপনার এটিকে কোনও হার্ডওয়ার ইঞ্জিনিয়ারের কাছে নিয়ে যেতে হবে এবং এটি পরীক্ষা করতে হবে।\nএই পোস্টটি আপনাকে সাহায্য করবে যদি আপনার পর্দা পৃষ্ঠ পৃষ্ঠে ঝলকানি হয় ।\nযদি এই পোস্টটি দেখুন উইন্ডোজ 10 উজ্জ্বলতা কাজ করছে না বা স্বয়ংক্রিয়ভাবে পরিবর্তন হয় ।\nআমাদের যদি ল্যাপটপের স্ক্রিনে ঝাঁকুনির বিষয়টি ঠিক করতে সহায়তা করে বা আপনার কাছে অন্য কোনও পরামর্শ দেওয়া থাকে তবে আমাদের জানান।\nট্রাবলশুটার দিয়ে উইন্ডোজ হার্ডওয়্যার এবং ডিভাইসগুলির সমস্যা সমাধান করুন\nমাইক্রোসফ্ট এজটি কীভাবে অ্যাক্সেস করতে এবং ব্যবহার করতে হবে: উইন্ডোজ 10 এ পতাকা পৃষ্ঠা\nউইন্ডোজ 10 অডিও বিলম্ব\nভিপিএন ইন্টারনেট সংযোগ বিচ্ছিন্ন করে তোলে\nপৃষ্ঠ প্রো3ব্যবহারকারী গাইড\nকর্মক্ষমতা সমস্যা সমাধানকারী


ব্লগার নিলয় হত্যা: (বহিষ্কৃত) মেজর জিয়ার সম্পত্তি ক্রোকের নির্দশ - BDLAWNEWS.COM\nব্লগার নিলয় হত্যা: (বহিষ্কৃত) মেজর জিয়ার সম্পত্তি ক্রোকের নির্দশ\nব্লগার নীলাদ্রি চট্টোপাধ্যায় নিলয় হত্যা মামলায় আসামি মেজর (বহিষ্কৃত) সৈয়দ মো. জিয়াউল হক জিয়াকে গ্রেফতার ও তার সম্পত্তি ক্রোকের আদেশ দিয়েছেন আদালত। এ সংক্রান্ত তামিল প্রতিবেদন জমা দেওয়ার জন্য আগামী ১১ ফেব্রুয়ারি দিন ধার্য করেছেন।\nমঙ্গলবার (১২ জানুয়ারি) ঢাকা মেট্রোপলিটন ম্যাজিস্ট্রেট ধীমান চন্দ্র মন্ডল এ আদেশ দেন।খিলগাঁও থানার আদালতের সাধারণ নিবন্ধন কর্মকর্তা পুলিশের উপপরিদর্শক আশ্রাব আলী এ তথ্য নিশ্চিত করেছেন।\nগত ৪ অক্টোবর মামলার তদন্ত কর্মকর্তা রমনা জোনাল টিমের পুলিশ পরিদর্শক শাহ মো. আক্তারুজ্জামান ইলিয়াস ১৩ জনের বিরুদ্ধে আদালতে এ চার্জশিট দাখিল করেন।\nচার্জশিটভুক্ত আসামিরা হলো—মেজর (বহিষ্কৃত) সৈয়দ মো. জিয়াউল হক জিয়া, মো. মাসুম রানা, সাদ আল নাহিন, মো. কাওসার হোসেন খাঁন, মো. কামাল হোসেন সরদার, মাওলানা মুফতি আব্দুল গফফার, মো. মর্তুজা ফয়সাল সাব্বির, মো. তারেকুল আলম ওরফে তারেক, খায়রুল ইসলাম ওরফে জামিল ওরফে রিফাত ওরফে ফাহিম ওরফে জিসান, আবু সিদ্দিক সোহেল ওরফে সাকিব ওরফে সাহাব, মোজাম্মেল হোসেন সায়মন, মো. আরাফাত রহমান ও মো. শেখ আব্দুল্লাহ ওরফে জুবায়ের।\nমামলার অভিযোগ থেকে জানা যায়, ২০১৬ সালের ৭ আগস্ট রাজধানীর পূর্ব গোড়ান টেম্পো স্ট্যান্ডের কাছে আট নম্বর সড়কে নিজ বাসায় খুন হন নিলয়। চার যুবক বাসা ভাড়ার কথা বলে নিলয়ের বাসায় ঢুকে তার স্ত্রী আশামনিকে অস্ত্রের মুখে জিম্মি করে।\nব্লগার নীলাদ্রি চট্টোপাধ্যায় নিলয়\nএরপর গলা ও ঘাড়ে এলোপাতাড়ি কুপিয়ে নিলয়কে হত্যা করে। ওই ঘটনায় তার স্ত্রী আশামনি খিলগাঁও থানায় একটি হত্যা মামলা দায়ের করেন।\nবিশিষ্ট সাংবাদিক মিজানুর রহমান খানের মৃত্যুতে পাল্টাপাল্টি অভিযোগ\nদুর্বল ইন্টারনেটের ধীরগতি সমাধানের নিষ্ক্রিয়তা চ্যালেঞ্জ করে রিট


স্বামী স্ত্রীর বয়সের ব্যবধান কত হওয়া উচিত – Colorslife24\nস্বামী স্ত্রীর বয়সের ব্যবধান কত হওয়া উচিত\n25/08/2019 আরিফুল ইসলাম লাইফস্টাইল 0\nতবে যারা প্রেমে হাবুডুবু খাচ্ছেন, তাদের কথা আলাদা। তারা হয়তো চাইলেও আর কোনো মানদণ্ডে প্রেমিক বা প্রেমিকাকে বিচার করবেন না। কিন্তু যারা প্রেম না করে বিয়ে করছেন তাদের ক্ষেত্রে বয়স, উচ্চতা ও বেতন একটি বড় বিবেচনার বিষয় হয়ে দাঁড়ায়।\nচলুন তাহলে জেনে নেয়া যাক বিয়ের ক্ষেত্রে স্বামী-স্ত্রীর এসব বিষয়ে ব্যবধান কেমন হওয়া উচিত?সম্প্রতি স্বাস্থ্য বিষয়ক একটি ওয়েবসাইটে লিখিত একটি প্রবন্ধে এ সম্পর্কে আলোচনা করা হয়েছে। প্রবন্ধে শুধু বয়সের ব্যবধানের কথা বলা হয়েছে তা নয়, দু`জনের উচ্চতা ও বেতনের ব্যবধান এবং শ্বশুর-শ্বাশুড়ীর সাথে সুসম্পর্ক রাখাসহ বিভিন্ন বিষয় নিয়েও আলোচনা করা হয়েছে।\nবয়সের ব্যবধান: প্রেমিক-প্রেমিকা বা স্বামী-স্ত্রীর মধ্যে বয়সের আদর্শ ব্যবধান ধরা হয় ৩ বছরকে। সাধারণত মেয়েরা মনের দিক দিয়ে তুলনামূলকভাবে একটু আগেই পরিপক্কতা লাভ করে। আর স্বামী-স্ত্রীর মধ্যে মানসিক মিল থাকাটা জরুরি।\nতাই মনে করা হয় যে, স্বামী যদি স্ত্রীর চেয়ে ৩ বছরের বড় হয় তবে দু`জনের মানসিক পরিপক্কতা সমান হবে। তা ছাড়া, ৩ বছর বড় হলে স্বামী একটু আগে পড়ালেখা শেষ করে কোনো একটা পেশা বেছে নেবে এবং নিজেকে গুছিয়ে নেওয়ার সময় পাবে।\nএটাও বয়সের ব্যবধান ৩ রাখার একটা কারণ। এখানে একটা বিষয় উল্লেখযোগ্য যে, কিশোর বয়সে মেয়েদের মানসিক বিকাশ ছেলেদের তুলনায় দ্রুত হয়। কিন্তু ২০ থেকে ৩০ বছর সময়কালটায় এ ক্ষেত্রে কোনো পার্থক্য দেখা যায় না।\nউচ্চতার অনুপাত: প্রথমে স্বামী-স্ত্রী বা প্রেমিক-প্রেমিকার আদর্শ উচ্চতার বিষয়টি জানা যাক। স্বামী-স্ত্রীর মধ্যে উচ্চতার সবচেয়ে গ্রহণযোগ্য ব্যবধান হচ্ছে ১২ সেন্টিমিটার। অর্থাৎ স্বামী বা প্রেমিককে হতে হবে ১২ সেন্টিমিটার বেশি লম্বা। কেন? কারণ, এতে নাকি পরস্পরকে আলিঙ্গন করা ও চুমু খাওয়ায় সুবিধা হয়।\nএ সম্পর্কে বিশেষজ্ঞদের মতামত হচ্ছে, সংখ্যাগরিষ্ঠ মেয়ে সাধারণত নিজেকে সযত্নে রক্ষা করতে চান। স্বামী বা প্রেমিকের উচ্চতা বেশি হলে, তিনি অনেক বেশি নিরাপদবোধ করেন। আসলে ছেলেদের উচ্চতা সাধারণতভাবে মেয়েদের চেয়ে বেশি হয়ে থাকে। তবে এই ক্ষেত্রে ১০ সেন্টিমিটার বেশি হলে, দেখতে সুন্দর লাগে; মানানসই মনে হয়।\nএই ব্যবধান দু`পক্ষের লিঙ্গ পরিচয়কেও আরও স্পষ্ট করে তোলে। স্বামী বা প্রেমিককে তখন অনেক বেশি ম্যানলি মনে হয় এবং স্ত্রী বা প্রেমিকাকে আরও বেশি কমনীয় ও সুন্দর লাগে। উচ্চতার ব্যবধানটি অতিরিক্ত হলে দেখতে ভালো দেখায় না।\nবেতনের অনুপাত: বেতন বা আয়ের ব্যাপারটা কম গুরুত্বপূর্ণ নয়। কোন কোন জরিপ অনুসারে, স্বামীর বেতন বা আয় স্ত্রীর দেড় গুণ হলে ভালো। এতে পরিবারের সুখের সূচক বাড়ে। আজকাল অধিকাংশ ক্ষেত্রেই দেখা যায় স্বামী ও স্ত্রী দু`জনই চাকরি করেন বা আয় করেন।\nতবে ঐতিহ্যবাহী ধারণার প্রভাবে অনেকের মতামতা এমন যে, পরিবারে স্বামীর আর্থিক দায়িত্ব বেশি বহন করা উচিত। তাই স্ত্রীর চেয়ে স্বামীর আয় বেশি হওয়া আবশ্যক বলেই অনেকে মনে করেন। এতে এক দিকে স্বামীর মুখ রক্ষা হবে, অন্যদিকে স্ত্রীর নিরাপত্তাবোধ বাড়বে। তবে, এ ব্যবধান যত বেশি হবে তত ভালো।\nশ্বশুর-শ্বাশুড়ী প্রসঙ্গ: আজকালকার ছেলে-মেয়েরা প্রবীণদের সঙ্গে বসবাস করতে চান না। অথচ বাবা মা`র যত্নে আরও বেশি সচেতন হওয়া উচিত। কিন্তু অনেক দম্পতি নিজেদের মতো করে থাকতে চান; গড়তে চান নিজস্ব একটা ভূবন। যেখানে অন্য কেউ থাকবে না। তারা চান, তাদের বিবাহিত জীবনের গুণগত মান উন্নত করতে।\nএই চাওয়াটা ঠিক। কিন্তু পিতা-মাতা বা শ্বশুর-শ্বাশুড়ীর যত্ন নেওয়ার গুরুত্বও তাদের বুঝতে হবে। তারা নিজেদের জীবন বিলিয়ে দিয়ে সন্তান বড় করেছেন। তাই পিতা-মাতার প্রতি সন্তানের দায়িত্ব সম্পর্কে সচেতন থাকতে হবে। তাহলে কী করা উচিত? বিশেষজ্ঞরা বলছেন, অন্তত এমন একটা পরিবেশ সৃষ্টি করতে হবে যাতে পিতা-মাতা বা শ্বশুর-শ্বাশুড়ী তাদের প্রয়োজনে ছেলেমেয়েকে কাছে পান।\nদীপিকা, প্রিয়ঙ্কা তো বটেই, পারিশ্রমিকের তালিকায় নেই কোনও ভারতীয় নায়িকাই\nকে এই তরুণী যাকে নিয়ে মেতেছে শাকিব খান? দেখুন ছবিসহ


রুদ্রবার্তা২৪.নেট: রূপগঞ্জে শীতলক্ষ্যা নদীতে গোলাম দস্তগীর গাজী সেতু উদ্বোধন করবেন প্রধানমন্ত্রী শেখ হাসিনা।\nরবিবার (২২ নভেম্বর) শীতলক্ষ্যা নদীর রূপগঞ্জের মুড়াপাড়া দড়িকান্দি এলাকায় ভিডিও কনফারেন্সের মাধ্যমে সেতুটি উদ্বোধন করবেন তিনি।\nউদ্বোধনী অনুষ্ঠানে নারায়ণগঞ্জ ১ (রূপগঞ্জ) আসনের সংসদ সদস্য বস্ত্র ও পাটমন্ত্রী গোলাম দস্তগীর গাজী বীর প্রতীক, নারায়ণগঞ্জ জেলা প্রশাসক মো. জসীম উদ্দিন, রূপগঞ্জ উপজেলা পরিষদের চেয়ারম্যান মো. শাহজাহান ভুঁইয়া, রূপগঞ্জ উপজেলা নির্বাহী কর্মকর্তা শাহ নুসরাত জাহান, উপজেলা প্রকৌশলী এনায়েত করিমসহ সংশ্লিষ্ট কর্মকর্তারা উপস্থিত থাকবেন।\n← রূপগঞ্জে নবজাতক কন্যা শিশুকে হত্যার অভিযোগ পিতার বিরুদ্ধে\nসার্বভৌমত্ব রক্ষায় বাংলাদেশ সদাপ্রস্তুত: প্রধানমন্ত্রী →\nMay 4, 2020 Editor Comments Off on অর্থনীতি গতিশীল করতে আসছে নির্দেশনা : প্রধানমন্ত্রী\nপর্তুগালে গাছ পড়ে নিহত ১১\nAugust 15, 2017 admin Comments Off on পর্তুগালে গাছ পড়ে নিহত ১১\nস্বদেশ পরিবহনের ধাক্কায় প্রাইভেট কার উল্টে ৩ জন আহত\nSeptember 9, 2020 Editor Comments Off on স্বদেশ পরিবহনের ধাক্কায় প্রাইভেট কার উল্টে ৩ জন আহত


মেথি বা ঢেঁড়স ভেজানো পানি (Okra water) ডায়াবেটিস নিয়ন্ত্রণে কতোখানি কার্যকর? – Dhaka Cast\nমেথি বা ঢেঁড়স ভেজানো পানি (Okra water) ডায়াবেটিস নিয়ন্ত্রণে কতোখানি কার্যকর?\nডায়াবেটিস মেলাইটাস এমন একটা রোগ যা থেকে পুরোপুরি সুস্থ হওয়া কখনো সম্ভব হয়না। তবে জীবনাচরণের পরিবর্তন ও প্রয়োজনীয় ওষুধ সেবনের মাধ্যমে একে পুরোপুরি নিয়ন্ত্রণ করা সম্ভব। এ রোগে দীর্ঘদিন ধরে ওষুধ খেতে হয় বলে অনেক রোগীই নানা কারণে নিয়মিত ওষুধ সেবন করতে চান না। অনেকেই আবার মনে করেন দীর্ঘ দিন এলোপেথিক ওষুধ খেলে শরীরে নানা সমস্যার সৃষ্টি হয়। এসব ধারণা থেকেই অনেকে ডায়াবেটিস নিয়ন্ত্রণের প্রাকৃতিক উপায়ের খোঁজ করেন। সারা পৃথিবীতেই মানুষ দিন দিন প্রাকৃতিক চিকিৎসার প্রতি আগ্রহী হচ্ছেন। যেমন, আমেরিকার কিছু গবেষণায় দেখা যায়, সে দেশের অর্ধেকের বেশি ডায়াবেটিস রোগী সাধারণ ওষুধের পাশাপাশি অলটারনেটিভ মেডিসিন ব্যবহার করেন। আমাদের দেশেও অনেকেই বিভিন্ন ভেষজ উদ্ভিদ বা অন্যান্য উপাদান ব্যবহার করে থাকেন।\nআজ আমরা মূলত দুটো গুরুত্বপূর্ণ উপাদান, মেথি ও ঢেঁড়স নিয়ে আলোচনা করবো। আর পরে কোনো এক দিন থাকবে গাইনুরা প্রোকামবেনস, যা সাধারণ মানুষের মাঝে ডায়াবেটিস গাছ নামেই বেশি পরিচিত, সেটা নিয়ে আলোচনা। বাঙালি রান্নার অন্যতম উপাদান পাঁচফোড়নের একটা উপকরণ মেথি। মসলা তো বটেই, গ্রাম বাংলায় মেথি শাকও কম জনপ্রিয় নয়। এসব ছাপিয়েও মেথির রয়েছে অনন্য সব ওষুধি গুণ। প্রাচীন ভারতীয় আয়ুর্বেদে নানা রোগের প্রতিষেধক ও পথ্য রূপে এর ব্যবহার চলে আসছে। তবে ইদানিং এটি নতুন করে সামনে এসেছে এর রক্তে শর্করা কমানোর গুণের বদৌলতে। মেথির এ গুণটি প্রথম গবেষকদের নজরে আসে গত শতকের আশির দশকে।\nপরবর্তীতে ডায়াবেটিক রোগীদের ওপর পরিচালিত বিভিন্ন গবেষণায় দেখা যায়, মেথির ব্যবহার ডায়াবেটিক রোগীদের ফাস্টিং ব্লাড গ্লুকোজ, খাবার পরে রক্তের গ্লুকোজ এমনকি HbA1c ও কমাতে সহায়তা করে। সেই সাথে রক্তে ইনসুলিনের মাত্রাও কিছুটা বাড়াতে সাহায্য করে। মেথিতে থাকে হাইড্রক্সি আইসোলিউসিন নামক একটা এমিনো এসিড, যা অগ্ন্যাশয়ের বিটা কোষ থেকে ইনসুলিনের ক্ষরণ বাড়ায় ও এর কার্যক্ষমতা বৃদ্ধি করে। তাছাড়া মেথির অন্যান্য উপাদান ক্ষুদ্রান্ত্রে গ্লুকোজের শোষণ কমিয়ে দেয় এবং পেশি কোষে শোষণ বাড়িয়ে দেয়। ফলে রক্তে গ্লুকোজের মাত্রা কমে যায়। তাছাড়া এটি ডায়াবেটিস হবার ঝুঁকিও অনেকাংশে কমিয়ে দেয়। ডায়াবেটিস ছাড়া রক্তে ক্ষতিকর কোলেস্টেরলের পরিমাণ কমাতেও মেথি ভালো কাজ করে। তবে ঠিক কি পরিমাণ মেথি কীভাবে খেলে তা ডায়াবেটিস রোগীদের জন্যে উপকারি, তার সুনির্দিষ্ট মাত্রা এখনো পাওয়া যায়নি। গবেষণায় দৈনিক ১০ গ্রাম থেকে ১০০ গ্রাম পর্যন্ত মেথি ব্যবহার করা হয়েছে। তবে সাম্প্রতিক একটা গবেষণায় দৈনিক খাবারের সাথে প্রায় ১০ গ্রাম মেথি ব্যবহার করে ডায়াবেটিস নিয়ন্ত্রণে ভালো ফল পাওয়া গেছে।\nমেথি মসলা হিসেবে, গরম পানিতে ভিজিয়ে, দুধ বা চায়ের সাথে মিশিয়েও খাওয়া যেতে পারে। তবে দৈনন্দিন রান্নায় স্বাদ বাড়াতে যে পরিমাণ মেথি ব্যবহার করা হয়, বেশিরভাগ ক্ষেত্রে সেটাই যথেষ্ট। আর আলাদা করে মেথি খেলে তা অবশ্যই ডায়াবেটিস চেক আপের সময় ডাক্তারকে জানাতে হবে এবং তাঁর পরামর্শ মতোই চলতে হবে। মেথির সাধারণত তেমন কোনো পার্শ্বপ্রতিক্রিয়া নেই। তবে কারো মেথিতে এলার্জি থাকলে এড়িয়ে চলাই ভালো। কিছু গবেষণায় মেথির অতিরিক্ত ব্যবহারের ফলে পেরিফেরাল নিউরোপ্যাথি বা হাত পায়ের স্নায়বিক অনুভূতি কমে যাবার সম্ভাবনার প্রমাণ পাওয়া যায়। যেহেতু এর নিরাপদ মাত্রা সম্পর্কে খুব বেশি গবেষণা নেই, তাই গর্ভবতী মায়েদের এর অতিরিক্ত ব্যবহার করা উচিৎ নয়। আর যাদের হৃদরোগ আছে বা এন্টিকোয়াগুলেন্ট জাতীয় ওষুধ খান, যেমন ক্লোপিডোগ্রেল বা ওয়ারফেরিন তাঁদের মেথি খাওয়া বারণ। ঢেঁড়স এদেশের বেশ জনপ্রিয় একটা সবজি। অনেকের মধ্যে এমন ধারণা প্রচলিত আছে যে ঢেঁড়স ডায়াবেটিস কমাতে সহায়তা করে। সত্যি বলতে এ বিষয়ে খুব বেশি বৈজ্ঞানিক প্রমাণ এখনো পর্যন্ত পাওয়া যায়নি। সাম্প্রতিক কালে ইঁদুরের ওপর পরিচালিত কিছু গবেষণায় দেখা যায় রক্তের গ্লুকোজ নিয়ন্ত্রণে এর কিছু ভূমিকা থাকতে পারে। ঢেঁড়স পুষ্টিকর একটা সবজি। এতে থাকে প্রচুর পটাশিয়াম, ভিটামিন বি, সি ও ফলিক এসিডের মতো প্রয়োজনীয় পুষ্টি উপাদান। তাছাড়া এতে প্রচুর ফাইবার থাকে। তাই অন্যান্য ফাইবার সমৃদ্ধ সবজির মতো এটিও ক্ষুদ্রান্ত্রে শর্করা শোষণের মাত্রা কমিয়ে দেয়।\nতাছাড়া এতে আরো কিছু উপকরণ থাকে, যা রক্তের গ্লুকোজ নিয়ন্ত্রণে সহায়ক। তাই দৈনন্দিন খাবারের সাথে ঢেঁড়স রাখা বেশ স্বাস্থ্যসম্মত। তবে ডায়াবেটিস নিয়ন্ত্রণের জন্যে অতিরিক্ত ঢেঁড়স বা ঢেঁড়স ভেজানো পানি খাওয়ার খুব বেশি যৌক্তিকতা এখনো পর্যন্ত পাওয়া যায়নি, বিশেষ করে যাঁরা মেটফরমিন জাতীয় ওষুধ খাচ্ছেন। কেননা কিছু গবেষণায় দেখা যায়, ঢেঁড়স মেটফরমিনের কার্যকারিতা কমিয়ে দিতে সক্ষম। আদিকাল থেকেই বিভিন্ন ভেষজ উদ্ভিদ ও অন্যান্য প্রাকৃতিক উপাদান বিভিন্ন রোগ নিরাময়ে ব্যবহার হয়ে আসছে। এগুলোর রোগ নিরাময় ক্ষমতাও একেবারে কম নয়। তবে আমাদের দেশের সাধারণ মানুষের একটা ভুল ধারণা হলো, প্রাকৃতিক বা ভেষজ উদ্ভিদের কোনো পার্শ্বপ্রতিক্রিয়া নেই। মনে রাখতে হবে, ভেষজ হোক বা এলোপেথিক সব ধরণের ওষুধেরই পার্শ্বপ্রতিক্রিয়া থাকে। চিকিৎসকের পরামর্শ ছাড়া কোনো ওষুধই সেবন করা উচিৎ না। তাই ডায়াবেটিস নিয়ন্ত্রণের জন্য এরকম কোনো ভেষজ বা অন্য কোনো উপকরণ ব্যবহার করে থাকলে তা অবশ্যই চেক আপের সময় চিকিৎসককে জানাতে হবে। কেননা, সে অনুসারে ওষুধের মাত্রা কম বেশি করার প্রয়োজন হতে পারে। তাছাড়া আপনার জন্য এগুলোর ব্যবহার কতোখানি নিরাপদ, সেটাও আপনার চিকিৎসকই সবচেয়ে ভালো বলতে পারবেন।


ট্রাকের ধাক্কার পর বাসচাপা, বাইক আরোহীর মাথা ছিটকে গেল দূরে\nপ্রকাশ: ২৭ ফেব্রুয়ারি ২১ । ১৫:২১ | আপডেট: ২৭ ফেব্রুয়ারি ২১ । ২০:৫৮\nপ্রথমে একটি ট্রাকের ধাক্কায় মোটরসাইকেল থেকে ছিটকে পড়েন জাতীয় নিরাপত্তা গোয়েন্দা সংস্থার (এনএসআই) সাবেক কর্মকর্তা মো. মোবারক হোসেন (৭০)। এ সময় বরিশাল থেকে ঢাকাগামী সাকুরা পরিবহনের একটি বাসের চাপায় দেহ থেকে তার মাথা ছিটকে দূরে গিয়ে পড়ে।\nশনিবার বেলা সাড়ে ১১টার দিকে বরিশাল-ঢাকা মহাসড়কের বাবুগঞ্জ উপজেল এলাকায় পল্লী বিদ্যুৎ সমিতি-২ কার্যালয়ের সামনে এ দুর্ঘটনা ঘটে। এরপর প্রায় একঘণ্টা বরিশাল-ঢাকা মহাসড়কে যানবহন চলাচল বন্ধ ছিল। ফলে রাস্তার দু'পাশে দীর্ঘ যানজটের সৃষ্টি হয়।\nনিহত মো. মোবারক হোসেন বাবুগঞ্জ উপজেলার মাধবপাশা ইউনিয়নের পাংশা গ্রামের বাসিন্দা।\nপ্রত্যক্ষদর্শীরা জানান, মোবারক মোটরসাইকেল চালিয়ে পাংশা থেকে মহাসড়ক ধরে রহমতপুর বাজারের দিকে যাচ্ছিলেন। প্রথমে একটি ট্রাকের সঙ্গে ধাক্কা লেগে তিনি মহাসড়কের ওপর ছিটকে পড়েন। এসময় বরিশাল নগরীর কেন্দ্রীয় বাস টার্মিনাল থেকে ঢাকার উদ্দেশে ছেড়ে আসা সাকুরা পরিবহনের একটি বাস তাকে চাপা দেয়। পরে দ্রুত রহমতপুর বাজারের কাছে বাসটি রেখে চালক ও হেলপার পালিয়ে যায়।\nবিমান বন্দর থানার অফিসার ইনচার্জ জাহিদ বিন আলম জানান, নিহত মোবারক হোসেন এনএসআইয়ের অবসরপ্রাপ্ত ফিল্ড অফিসার ছিলেন। তার লাশ উদ্ধার করা হয়েছে। ময়নাতদন্ত শেষে লাশটি পরিবারের কাছে হস্তান্তরের প্রক্রিয়া চলছে।\nবিষয় : সড়কে মৃত্যু সড়ক দুর্ঘটনা বরিশাল\nকাভার্ডভ্যান চাপায় মোটরসাইকেল আরোহীর পা বিচ্ছিন্ন


"এদের ভাসান দিয়ে দেওয়া হোক"! মডার্ন দুর্গারূপী মডেলদের দেখে ক্ষিপ্ত নেটিজেন, "অপমান করছে এরা দেবী দুর্গাকে", জানাল নেটদুনিয়া – Kolkatahunt.Com\n“এদের ভাসান দিয়ে দেওয়া হোক”! মডার্ন দুর্গারূপী মডেলদের দেখে ক্ষিপ্ত নেটিজেন, “অপমান করছে এরা দেবী দুর্গাকে”, জানাল নেটদুনিয়া\nনিজস্ব প্রতিবেদন: প্রতিবছরের ন্যায় এবছরও পুজোর আগে বিভিন্ন রূপে দেবী দুর্গার সাজে দেখা গেলো বেশ কিছু মডেলদের। বর্তমানে আমরা এখন সকলেই জানি যে, পুজো এলেই দেখতে পাওয়া যায় নিত্যনতুন মডেলদের ফটো শুট। তবে এবার কিছু মর্ডান দুর্গাকে দেখে ক্ষুব্ধ হতে দেখা যায় সোশ্যাল মিডিয়ার বেশ কিছু নেটিজেনদের। তাদের মধ্যে অনেকের একই মত যে , ওই মডেলরা দেবী দুর্গাকে অপমান করেছেন।\nসম্প্রতি কলকাতার একটি ইভেন্টে ফটোশুটের সময় এক জায়গায় প্রায় শত শত দুর্গা সাজা মডেলকে দেখা যায়। এবং তাদের ফটো সোশ্যাল মিডিয়ার মাধ্যমে ভাইরাল হতেই নেটদুনিয়ায় হাসি আর কটাক্ষে ভোরে উঠেছে। এর কারণ কোথাও হাফপ্যান্ট পরা দুর্গা তো কোথাও আবার আজব মেকআপ দিয়ে সেজে ওঠা দুর্গাকে দেখা যায়। এবং এরপরেই নেটিজেনদের একাংশ ক্ষিপ্ত হয়ে লেখেন, ‘এই সমস্ত দুর্গাকে ভাসান দিয়ে দেওয়া দরকার’।\nএছাড়াও এই সমস্ত মডেলদের মেকআপ আর্টিস্টদেরও সোশ্যাল মিডিয়ায় তীব্র সমালোচনার মুখে পড়তে হয়। সোশ্যাল মিডিয়ার নেটিজেনদের একাংশর কথা থেকে জানা যায়, এই এক্সপেরিমেন্টাল লোকের কাজের জন্য অপমান করা হচ্ছে দেবী দুর্গাকে। এর পাশাপাশি তাদের এই আজব সাজ ধর্মীয় অনুভূতিকে আঘাত করছে করেছে বলে সোশ্যাল মিডিয়ার একাংশ নেটিজেনদের বক্তব্য।\nআজ থেকে বাংলায় চালু হচ্ছে ৯ জোড়া ট্রেন, দেখে নিন তালিকা\nমা হতে চলেছেন অভিনেত্রী সোনালী, কবে আসছে সুখবর? প্রে-গনেন্সি নিয়ে কি বললেন অভিনেত্রী? রইল ভিডিও!